Irekia Eusko Jaurlaritza - Gobierno Vasco :: 169.600 euro Lanbide Heziketako itunpeko ikastetxeetako irakasleen prestakuntza ikastaroetarako (Gobernu Bilera 2021-6-22)\n<img src="https://www.irekia.euskadi.eus/uploads/cover_photos/70176/original/fotoconsejo.jpg" style="max-width:100%" alt="" />\nGobernu Kontseiluak gaurko bileran onartu du, Hezkuntza sailburuaren proposamenez, Lanbide Heziketako heziketa-zikloak eskaintzen dituzten itunpeko ikastetxeetan irakasleentzat burutzen dituzten prestakuntza-jarduerak diruz laguntzen dituen Agindua. Prestakuntza-jarduera horiek 2021-2022 ikasturtean burutuak izan beharko dute.\nDeialdi honek 169.600 euroko diru kopurua du. Ikastetxe bakoitzak jaso dezakeen dirulaguntzarik handiena 32.000 eurokoa izango da, hautatutako prestakuntza-jarduera guztiengatik. Deialdian parte hartu ahal izango dute, Euskadin Lanbide Heziketako heziketa-zikloak eskaintzeko baimenduta dauden itunpeko ikastetxe pribatuek.\nLaguntza hauek eskatzeko interesa duten ikastetxeek, eskaintzen dituzten heziketa-zikloekin zerikusia duten prestakuntza-jarduerak aurkeztu beharko dituzte deialdira. Prestakuntza-jarduera bakoitzak gutxienik 10 orduko iraupena izan beharko du, eta 35 ordukoa gehienez.\nHurrengo ikasturteari begira, besteak beste, honako arlo hauekin loturiko prestakuntza-jarduerak bultzatuko dira: lanbide-espezializazioko programak ematea; lanbide-orientazioa; metodologia aktibo-kolaboratiboak aplikatzea prestakuntza- eta ikaskuntza-prozesuetan; teknologia aurreratuak erabiltzea prozesu horietan eta edozein espezialitatetako irakasleen artean ekintzailetzaren kultura indartzen duten ekintzak; edo STEAM kultura. Beraz, irakasleek irakasgai horietako batean dituzten gaitasunak hobetzen laguntzen duten prestakuntza-ekintzek puntuazio handiagoa izango dute eskabideak baloratzean.\nHonako gastu hauek ordaintzeko erabili beharko dira deialdi honen bidez jasotako laguntzak: ikastetxez kanpoko adituak kontratatzeak eragindako gastuak, edo prestakuntza-jardueretarako berariaz eskuratutako materialen gastuak ordaintzeko. Jasotako dirulaguntzak bateraezinak izango dira helburu berbera duten beste deialdi batzuetatik jasotako laguntzekin.\nGobernu Kontseiluak ohiko bilera ospatu du gaur goizean\nHezkuntza Sailak 2,1 milioi euro bideratu ditu Lanbide Heziketako eremu estrategikoetan jarduera-ildoak garatzeko (Gobernu Bilera 2021-5-11)


Ezker abertzaleko militantziari - Boltxe\nUrtarrilaren 27an errepresaliatu ohien izenean egindako prentsaurrekoan, argi utzi genuen biltzeko eta militantzia aktiboa egiteko asmoa genuela, garai batean egin genuen bezala, gure herriaren askatasun nazionala eta estatu sozialista bat eraikitzea helburu.\nKomunikatu honen arrazoia amnistiaren aldeko militante bati egindako eraso bat da. Honengatik, jarraian azalduko duguna argi uztea oso garrantzitsua iruditzen zaigu.\nBatetik, erabat babesten dugu amnistiaren aldeko eta errepresioaren kontrako mugimenduak, baita mugimendu horren erabateko amnistiaren alde, eta gure herriak jasandako errepresioaren kontrako ekintzak, non guk aktiboki hartzen dugun parte.\nLotsagarria iruditzen zaigu amnistia bezalako funtsezko aldarrikapen bat argudiatu behar izatea, guk ezagututako ezkerrarentzat hain funtsezkoa zen hori. Gure iritziz, argudiatzekotan, amnistia osoa alde batera utzi duen horrek eman behar lituzke azalpenak, eta ez guk.\nHonen harira, gogora ekarri nahi dizuegu duela gutxi EPPK‑k aipatu zuela gure lurraldearen askatasunaren alde borrokatzen zuten mugimendu popularren bat-egitea. Erabat ados gaude.\nAmnistia eskatzea ez al da espetxeen trasferentzia eskatzea bezain zilegi?\nGuk baiez uste dugu, baina, hala ere, gainontzekoen erabakiak onartu eta errespetatu egiten ditugu, haien sustatzaileen garapenean inongo eraginik izan gabe. Honenbestez, guk ematen diegun errespetu berbera exijitzen dugu, egiazkotasuna dugula eta gure bidean aurrera egiteko arrazoiak baditugula uste baitugu, besteekin adostasunak eta desadostasun batzuk izan arren.\nAskotan, gehiegitan izan da epaitua amnistiaren aldeko mugimendua ezker abertzalearen, EPPK-ren, ETA-ren, eszisio posible baten sustatzaileen, eta beste haimaikaren aurkako mugimendu bezala, eta uste hau itzaltzera, gezurtatzera gatoz.\nHonen adibide da duela gutxi Iñaki Egaña historialariak esan zuena, partiduarena soilik den eta amnistiaren aldeko mugienduaren eta EPPK-ren arteko komunikazioa galarazi duen GARA egunkaria erabiliz. Izan ere, egunkariak jakinarazi ez zuen bezala, errepresioaren biktima diren horien alde gaude, eta beraien alde egingo dugu ahal dugun guztiarekin. Beti borrokatuko dugu errepresioaren biktimen alde, ETA-ren su-etenaren ondorengo egoera politiko honen aurrean, eta Sortu‑k egindako eskakizunen aurrean hartzen dituzten erabakiak hartzen dituztela. Gure iritziz, errepresioaren biktima guztiek gure babes osoa merezi dute, etsaiaren aurrean babesa emango dion eta hartu beharreko erabakiak hartzearen karga arinduko dion norbait.\nZenbaitetan gertatu bada ere, ez dugu onartuko, ezker abertzaletik kanpoko norbait izateagatik jendea gutxiestea, babeserako eskubidea ukatzea eta hauen mugimenduak manipulatzea, inondik inora.\nAmnistiaren aldeko mugimendu popularrak ez du inoiz EPPK‑n eszisio bat gertatzea helburu izan, ez baitira EPPK-ko kideak izan ETA-ren kontra joan direnak, nahi duenarentzat eskuragarri dagoen literatur lan berri batean egiazta daitekeen bezala.\nAurrera eramaten saiatzen ari garen hori da ezker abertzalearengandik banatzen gaituena, zeinak, dirudienez, benetazkotasun ziurtargiriak banantzen dituen.\nGure legitimotasuna zalantzan jartzen duen edozeinekin eseri eta eztabaidatzeko prest gaude, baina ez dugu azken egunetako manipulazio hau onartuko. Manipulazio honek beldurra du atzean, egungo sistema neoliberalak irentsi duen jendearen beldurra da, gure herria zapaltzen duten egituretan parte hartzen duen jendearen manipulazio, irain, eta gezurrak dira. Azken batean, amnistiaren aldeko eta errepresioaren aurkako mugimendu bakar honen sugarra itzaltzen saiatzen ari direnen epai ustelak dira.\nHau guztia azaldu ondoren, Otsailaren 6an amnistiaren aldeko militante batek jasandako erasoa salatu nahi dugu. Donostiako Ikatz kalean gertatu zen eraso hau eraso faxista bat izan zen, egun Euskan Herrian bizi den torturaren eta errepresioaren arduradunekin zenbaitek duten harremana ezkutatzeko eraso bat.\nKezkaturik gaude borroka armatua berrartzera gaudela leporatzen gaituzten salaketekin, egindako bileretan ez baita honelakorik inoiz gertatu ezta proposatu.\nSortuko buruetako batek behin eta berriro esan bazuen ere biolentziaren bidetik joko balitz, borrokara batzeko prest zeudela, argi ikusi da gezurretan zebilela, honen kideak baitira etengabe, eta gure ahotan guk esan ez ditugunak jarriz erasotzen gaituztenak.\nBegibistakoa iruditzen zaigu gure segurtasun fisikoa eta etikoa babestea, baita duela 50 urte hartutako konpromezuekiko koherente izatea ere.\nDisidentzia jasaten ez duen horrek arazo bat dauka bere buruarekin. Izan ere, ez bada partiduaren agindu ofizialen aurrean alternatiba bat garatzea eta proposatzea baimentzen, arazoa partiduak berak eta bertako kideek daukazue, ez guk.\nBileratan elkartuz egiten dugu lan, eta gure lan egiteko moduan ez dago inposaketentzat lekurik, ezta egongo ere, eta horrela jarraitzeko asmoa dugu, interes nazionala norbanakoaren interesaren gainetik jartzen duenarekin biltzen jarraituko dugu, eta zapaltzen, zigortzen, epaitzen gaituen sistemaren kontra borrokatzen. Gure borrokan kide genituen horiek xurgatzen dituen eta esklabu bihurtzen gaituen sistemaren kontra egiten jarraituko dugu.


Praktika onen galdeketa, ura eta saneamendua izateko giza eskubidearen inplementazioan\nJada eskuragarri dago gure web-orrian Catarina de Albuquerquek, Nazio Batuetako aditu independenteak, egindako ura izateko giza eskubidearekin lotutako praktika onei buruzko galdeketa. Galdeketa hori praktika onei buruzko datuak bildu eta Giza Eskubideen Kontseiluari aurkezteko egin zuen. Galde-sorta gizarte zibilaren eta UNESCO Etxea bezalako erakundeen laguntzaz egin da.\nGaldeketa ekainaren 30a baino lehen bete behar da; gizarte zibileko erakundeek, eragile pribatuek, Estatuek, herriko zein eskualdeko agintariek, aldebiko garapen agentziek, nazioarteko erakundeek, eta giza eskubideen nazioarteko elkarteek bete dezakete.\nProzesu honen amaieran, adituak uraren praktika onei buruzko argitalpen bat eta saneamenduarekin lotutako praktika onen beste argitalpen bat prestatuko ditu.\nAditu independenteak Giza Eskubideen Kontseiluaren agindua jaso zuen 2008an, ura izateko giza eskubideak barne hartzen dituen betebeharren edukia argitzeko, milurtekoko helburuak lortzen lagunduko duten gomendioak egiteko, eta edateko ura eta saneamendu egokia izatearekin lotuta dauden praktika onen laburpen bat prestatzeko.\nGaldeketa (Word 214KB)\nNazio Batuetako aditu independentea


Hausnarketa garaia da | Sorland\nHausnarketa garaia da\nAbuztua 4, 2020 sorland\nUrmugan zehar, Euskal Herria mendebaldetik ekialderaino zeharkatu duen ibilaldi musikatu honetan barrena bidaiatzen ibili gara azken egunetan sorlandarrok. Komunikazioaren haria jarraituz, mendiz mendi, ekintzaz ekintza, proiektu hau josten ibili gara.\nBide-orria zehazten duen estrategia, marka eraikitzeko baliabideak eta bidaia osatu duen ekintza plana gauzatuta, hurrengo helmuga begiz jotzeko koordenatu berriak zehazteko ordua da.\nBeraz, hausnarketa garaia da, Urmuga ekimenaz eta bizitzen ari garen garaiaz hausnartzeko garaia. Pandemia garaian gaude, non digitalizazioa eta iraunkortasuna bezalako tendentziak bizkortzen ari diren. Aldaketa garaia da, perspektiba pixka bat hartu eta koordenatu berriak ezartzeko garaia.\nEguzkia mendi artean ezkutatzera doa, bueltan oraindik, indar gehiagorekin itzultzeko!\nUrmuga bat markak hazten diren lurreanLan-eskaintza: administrazioa


21 días fumando porros - ametsen atzetik nabil hegan\nametsen atzetik nabil hegan\nametsen atzetik nabil hegan | 2009-05-28 22:39\nMmmmm, nola deskribatu erreportai hau? Manipulazioa, drogen aurkako propaganda merkea, sentsazionalismoa, txorakeria hutsa... Martin barriusoren artikulu honek dena esaten du dokumentalari buruz. Beraz, nik kannabisarekin izan dudan experientzia kontatu baino ez dut egingo.\nBueno onertu behar dut pixkat goiz hasi nintzela porroak erretzen, hamahiru urte nituen, ia hamalau, eta uda zen, garai ezin hobea gauza berriak probatzen hasteko. Bi urte ziren jada alkohola probatu eta kontsumitzen hasi ginenetik, egun, pentsatzen jarrita, gazteegiak ginen inongo zalantzarik gabe. Baina tira, ez dago orain aldatzerik eta, niri behintzat drogekin jolasean goiz hasteak kalte baino onura gehiago ekarri dizkit. Egia esan lehenengo porroa aurreko udan probatu genuen, hamabi urtekin, baina uste dut kanuto bakarra lortu genuela, zenbatentzako, zortzi-hamar bat pertsonarentzako? Emaitza, nuloa noski. Hor ginen berriro beraz, substantzia debekatua eskuetan, papera, tabakoa eta bost euro hatxis lau-bost pertsonaren artean, benetan merke ateratzen zitzaizkigun arratsaldeak... nork egingo du lehen porroa? Ez dut gogoratzen nor animatu zen lehenengo, Igone ziurrenik, holako praktika hartu zuen gero! Lehenengo kaladak, niretzako ez ziren oso atseginak izan, tabakoa ez nuen gustuko eta oso antzekoa iruditu zitzaidan, pixkat gozoagoa agian. Baina segituan aldatu nuen iritziz kea sinapsietara heltzerako. Lehenengo aldiak izan ziren onenak, bueno, onenak ez, dibertigarrienak, beste kontsumo mota bat zen.\nUda osoa eman genuen horrela, ia egunero porroak erretzen, arratsalde osoan barrezka, begi gorri eta lelo aurpegiarekin. Ikaragarria zen. Pasada bat. Ez dago ezer hoberik adin hortako gazte batentzat. Nola ez ditu ba jendeak porroak erreko! Ez nioke inori gomendatuko hain gazte hastea, bakoitzak ikusi behar zer gaitasun duen bere burua kontrolatzeko eta zein puntutaraino dakien norberak nor den. Kontua da ia egunero kriston moroiagaz heltzen ginela etxera; amak bazekien probatu nituela, baina noizean behin bakarrik erretzen genuela kontatu nion. Banekien egunero erretzea gehiegi zela esango zidala, nik ere banekielako egunero erretzea gehiegi zela. Etxera heltzen nintzenean ez nekien zer egin, hitz egiteko gogoekin heltzen nintzen etxera baina pentsatzen nuen asko hitz egiten banuen ama konturatuko zela, eta sofan jesarrita isil-isil geratzen nintzen; edozein elkarrizketa saieztu nahian... ezin zen ebidenteagoa izan!!! Jajaja!!!\nEsan dudan bezala banekien asko erretzen genuela, baina, ze ostia, kriston barreak botatzen genituen, benetan, lehertzeraino eta, azken finean, uda zen eta kapaz ginen etxean ematen ziguten dirua geure "bizio" horretarako ondo administratzen. Denbora librea genuen eta disfrutatu egiten genuen, besterik ez!!! Baina uda ez da betirako, noski, eta kurtsoa hastearekin bat, gure ohitura horiek birplanteatu nituen. Gauza bat da udan erretzea eta beste bat ikasten gauden bitartean erretzea. Beraz, utzi egin nuen. Ez soilik porroak, nik, eta beste lagun pare batek, koadrilla utzi genuen. Jada ez zen hasierako lau laguneko taldea; herriko porreta asko biltzen ginen plaza horretan, baita gehiegi atsegin ez genuen jendea ere. Esan dezagun "gazte problematikoak" zirela, eta ez genuela eurek moduan bukatu nahi, gu neska formalak baikinen!!! xP Ni ez nengoen neure buruaz ziur eta nahiago nuen pertsona horiekin ez ibili, ez nekielako beste ezer eskeintzekotan zer erantzungo nuen eta gainera, euren gustuko anbientea gorroto nuen. Porroak eta koadrilla hori utzi genituen beraz, inolako arazorik gabe, inolako abstinentzia sindrome edo humore aldaketa txikiena jasan gabe. Hamahiru-hamalau urte baino ez geneuzkan eta ez genuen porroak erretzeari uzteko arazorik izan, hiru hilabetetan zehar egunero erretzen egon ginen arren.\nOrdutik nire kontsumoa gora-beheratsua izan da. Ez dut zenbat denbora baina badakit denboraldi bat eman nuela porroak berriz probatu barik. Gero berriz hasi ginen koadrillan erretzen, ez egunero, noizean behin. Asteburuan, jaietan... betikoa. Esan daiteke nahiko gutxi erretzen genuela. Eta ia beti udan. Duela pare bat urte hasi nintzen ja serioski erretzen, esan nahi dut, ohitura batekin. Astean zehar ez, agian baten bat, baina ez normalean. Asteburutan bai, gauetan, kafe, sisha eta kuxinen artean. Pasa den urtean, bakarrik bizitzen hasi nintzela eta egunero erretzen hasi nintzen. Egunean bat, gehienez pare bat, txikitxoak (niri laister egiten didate efektu). Azterketak zirenean ez nuen erretzen. Eta orain, duela bost hilabetetatik ere ez dut erretzen. Noizean behin baten bat. Hilbatean bat, media eginez gero, akaso gutxiago (depende norekin nagoen, ze garaitan gabiltzan etab.). Sei urte daramatzat kannabisa kontsumitzen, garai "sekoak" tartean. Eta aski frogatua dut ez didatela menpekotasunik sortzen. Nolabaiteko menpekotasun psikologikoa bai, hori argi dago. Ez zait ezer gertatzen porroak ez erretzeagatik, baina hatxisa kaxoi barruan baldin badaukat porro bat egingo dut ziurrenik gauean. Baina hori bera txokolatearekin gertatzen zait, tableta bat armairuan daukadala badaukat egunero zatitxo bat baino ez bada ere jan behar dut, borondate kontua da. Kannabisak gustuko edozein janari, kirol, edo beste praktikak sortzen duen menpekotasun bera sortzen du, apetentzia da, besterik ez.\nErreportaian agertzen diren ex-adikto horiek geta hutsak dira. Beraien akatsen errua kannabisari botatzen diote, ez dira euren ekintzen erantzule. Kannabisarekiko adikzioak ez zaitu holako edo halako egiten, baizik eta holako edo halako izateagatik bihurtzen zara adikto. Norberak bere burua ez ezagutzeagatik eta bere jokaeren erantzule ez izanagatik ezin duzu suposatu gainerakoak ere horrelakoak direla, eta zuri gertatu zaizun moduan, mundu guztiari kannabisarekin bizitza pikutara joango zaiola pentsatzen duzulako, legalizazioaren aurka agertu. Ez da irresponsablea drogak kontsumitzen dituena, kontsumitu eta gero errua drogari botatzen diona baizik, bere ekintzak asumitu nahi ez dituena!\nNoski, droga bat hartzean, kannabisa, kafea, heroina, kokaina, extasia, tripiak, mongiak, alkohola, tabakoa zein edozein motako farmako legalak izan jakin beharra dago gorputzean zer sartzen ari garen (farmako legal gehienen kasuan behintzat suposatzen medikuak badakiela zer hartzen dugun... baina komenigarria da gu ere ondo informatuak egotea). Ba al zenekiten 10gr kafe hartzea kokaina gramo bat hartzearen baliokide dela? Bai, kafea ere droga da, eta tolerantzia eta adikzio fisiko maila altua du (kokainak ez bezala). Drogak hartzerakoan kontuan eduki behar den gauza bakarra da pozoinak edo botikak izan daitezkeela ematen diegun erabileraren arabera, edo soilik bizitzaz gehiago gozatzeko tresna/bide paregabeak. Kontsumo arduratsua eginez gero ez dago inongo arazorik, eta beste mundu batzuk exploratzea ere ez dago txarto. Ezta?\ncañamo cannabis cuatro erreportaiak manipulazioa marihuana porroak\nAinhoa I. 2009-05-29 11:00 #1\n15 minutu baino gehiagoz ezin izan nuen erreportaia ikusi. Amorru handia ematen zidan benetan esaten zituzten txorakeri guztiak, zeren txorakeriak baino ez dira.
Bestalde, ikusi duzu beste erreportaietako bat, 21 días sin comer edo dena delakoa. Hori bai ergelkeria. Jan barik egotea badakigu gogorra dela. Baina boluntarioki ez jatea eta elikadura nahaste larria izateagatik ez jatea ez dira gauza bera!
Asko gustatu zait zure atzerabegirada. Arratsalde zoragarriak horiek!
Beste gauzatxo bat, 10 gramo kafe zenbat dira bada! Normala kokaina gramo baten efektu bera izatea. jaja. Maggieren irudia etorri zait burura, Bartek kafezko izozkia eman eta zorutik ibiltzen hasten denean jajaja.
besarkada bat!
PD: mezua idazterakoan beti esaten dit ia errobata naizen. Ez dut inoiz lehenengoan ondo ikusten.  xD
\nSugoi 2009-05-29 11:18 #2\nBa hasi beharko zara pentsatzen ia robota zaren! Jajaja! Hamar gramo kafeina dira 100 bat kafe normal, edo 50 bat expresso (kafe kontzentratua). Baina kokaina fila bat, dakidanagatik dira 100 bat mg, gramo batean hamar batek hamar filarako ematen duelako, ez? beraz, gramo bat kafe, hau da, hamar kafe edo bost expreso fila baten antzeko efektua dute. Baina, egunean bost expresso hartzen dituen pertsona seguru ez dutela egunean fila bat sartzen duen pertsona bezain txarto begiratzen. (Uste dut kalkuluak ondo egin ditudala...). Kafeari buruzko informazio gehiago: http://www.escohotado.com/historiageneraldelasdrogas/cafeina.htm

Anorexiaren erreportaia atzo egon nintzen ikusteko baina berandutu zitzaidan... gaur ikusiko dut, a ver ze txorakeria den!!

Bueno Ainho, muxu bat, ikusi arte!!\niraide 2009-05-30 10:14 #3\nAupa Fernanda!!!! Jajaja! Zergatik ez dute droga legalak egiten duten efektoei buruzko erreportai bat, lotsabakoak??? kanal hau ikusea geroz nazkagarriagoa egiten zait. Hermano mayor ikusi dozue? No tiene desperdicio! Mosu pila Sopeloztarrak!!


Ingurumenaren Eguna: zuriketa berdeak hiltzen gaitu!\nAHT-k mugikortasun iraunkorrari eta deskarbonizazioari mesede egiten diela esateko gauza dira. Greenwashing adibide garbia. Kopeta ez dute falta, ez.\nAdibidez, %100 material birziklagarriekin eginiko salgaiak, lehengaiak ustiatuz eta zaborra besterik ez sortuz; �€œekologiko�€ etiketadun elikagaiak, pestizidarik gabe, baina salmenta puntutik milaka kilometrotara ekoitziak; Safe the Planet edo gisako mezuekin merkaturatzen direnak; erregai fosiletan oinarritzen diren transnazionalen logo berdeak…\nA ze katxondoak diren!\nGipuzkoako Foru Aldundiaren bioaniztasun politika salatzeko orain dela gutxi eginiko salaketa-ekintza, Naturkonek bultzatuta. Hori bai, gero Aldundia egunero ari da propaganda egiten eta ingurumenak zeharo kezkatuta dagoela esaka.\nLa entrada Ingurumenaren Eguna: zuriketa berdeak hiltzen gaitu! aparece primero en Eguzki Talde Ekologista.


elkarlana - Apnabi\n28/04/2021 28/04/2021 Berriak, Bizitza Asoziatiboa, Hezkuntza apnabi, autismoa, bilbo, bizkaia, elkarlana\nAPNABI Autismo Bizkaiak hezkuntzako integrazioari eta gizarteratzeari buruzko Nazioarteko Ikertzaile eta Parte-hartzaileen Sarearen XI. Topaketan eta Queretaroko Unibertsitate Autonomoan (Mexiko) parte hartu du apirilaren 23an. Ezgaitasunaren inguruko praktika berriak eta pandemiako hezkuntza-, gizarte- eta politika-prozesuak jorratzera bideratu zen topaketa. Ekitaldia birtualki egin zeb. Eguzkiñe Etxabek, APNABIko eta Aldamiz ikastetxeko hezkuntza-zuzendariak,…


Grabaketa data: 1995-09-05\nHiztuna: Battitta Lazkoiti, Peio Reclusa.\nGaiak: arropa:dantzatzeko jantziak , aurkezpena , dantza , dantza: Bolant dantza , dantza: dantza-jauziak , dantza: fandangoa , dantza: pertsonaiak , dantza:Bolant dantza , dantza:emakumeak , galarrotxa , inauteriak:libertimendua , jaiak , karrusa , urreria\n00:41:02 Luzez izan dira dantzak, gerrako urteak galdu zituzten. Ezkondu eta gero ere ez da dantza segitu.\n00:38:43 Emazte batek senarra galtzen bazuen edo berriz ezkontzen bazen, gazte eta zaharrek zerbait galdegiten zuten, eta ez bazitzaien ematen galarrotxak egiten ziren. Hamabost bat joaten ziren. Ohiuka hasten ziren, ez zen goxoa galarrotxa egiten zitzaienentzat. Ez zen sasoirik galarrotxa egiteko, bizpahiru hilabetez eta gerra pasatzen.\n00:36:13 Lehen karrusak egiten ziren. Arnegin eta Uharten izan ziren. Emazte batek senarra jotzen bazuen edo beste batekin harrapatzen bazuten karrusa egiten zen. Karrusa beztitu bat egiten zen. Koblariak baziren karrusaren gainean, bazen epailea eta sujetak, batek egiten zuen gizonarena eta bestea emaztearena. Jende asko biltzen zen karrusetan.\n00:31:28 Libertimenduak egiten dituzte Donibane, Arnegi eta Uharten. Martxak eta karrika-inguruak egiten ziren, gero Mutxikoak eta ondoren aperitifa. Gero berriz Mutxikoak edo beste dantza bat. Bolant dantza ere egiten zen. Lehen zortzietako meza bazen eta hori bukatzean hasten zen libertimendua. Eguerdi eta erdi edo ordu bateko bukatzen zen. Denbora baldin bazen fandangoa eta arin-arina egiten ziren, baina inoiz ez ordu batetik aurrera. Libertimenduak lehen beti inauterietan egiten zen. Makilaria beti bazen. Bi zapur, bi zigante edo batzuetan lau, makilaria, banderaria, gorriak eta abar.\n00:22:27 Bolanteek urreriaz gain bizkarreko xingolak eta fular bat eramaten zituzten eta orain bezala pantalon zuriak. Espainolek kolore gorria eta horia zeramaten eta beraiek urdina eta gorria. Bertako dendariek egiten zituzten arropak.\n00:19:28 Ez zen Donibanen dantzaririk, hoberenak Luzaidarrak ziren. Fandangoko norgehiagokak ere egiten ziren Arnegiko festetan.\n00:17:44 Bolanteek urreria zeramaten jantzietan. Egun ez da urreriarik, neskatoek urreria faltsuak erabiltzen dituzte orain. Urreria zeinek ederrago eraman ibiltzen ziren.\n00:14:14 Libertimenduetan baziren kurridak, martxak, Mutxikoak ere egiten ziren, Hegi, Marianak, Eskualdunak, Sorginak, Xibandiarrak, Lapurtar Motxak, ... Amak arropa garbitzeaz arduratzen ziren.\n00:10:37 Neskek ez zuten dantzatzen, askoz beranduago hasi ziren, zazpietarako etxera joan beharra baitzuten, mutilak ordea ostatuan egoten ziren.\n00:08:35 Hamasei urtetan hasi ziren dantzan, orduan baziren hamahiru edo hamalau gazte. Dantza irakasleari afaria pagatzen zioten. Igande arratsaldetan aritzen ziren dantzan, biltzarrak egiten zituzten kartierka.\n00:05:59 Aurkezpena, noiz sortu, non bizi. Eskola, gero soldadu, gerra Alemanian.


Noren [Sareko Euskal Gramatika]\nNoren kasuari “genitibo” esaten zaio, eta hain zuzen ere horixe da hemen aztertuko duguna.\nMarka eta izena\nNork har dezake genitiboaren marka?\nSintagma genitibodunen hurrenkera eta adierazia\nAdierazia: jabetza eta jabetza motak\nAldi bakoitzean espezifikatzaile eta osagarri bat bakarrik\nHierarkia maila bereko osagaiak\nEsperimentatzaileak eta genitiboa\nGenitiboa eta datiboa\nGenitiboaren marka –en da, oinarria kontsonantez amaitzen denean (a), eta r epentetikoa gaineratzen da oinarria bokalez amaitzean bada (b).\nGizonen lana jakintza dugu (“Izarren hautsa”, X. Lete)\nAmaren bularra, haurraren janari (“Seaska kanta”, X. Lete)\nKasu honi batzuetan edute-genitiboa deitu zaio (Euskaltzaindia EGLU-I, 1985), eta -ko lotura hizkirako leku-genitibo izena erabili izan da. Artiagoitiak (2000), lehenaren ordez, jabetza-genitiboa darabil eta leku-genitibo esapide bera darabil -ko hizkirako. Gaztelaniaz ere, antzekoak diren deiturak erabili dira, adibidez, genitivo posesivo vs. genitivo locativo (Villasante 1978: 116-117). Guk genitibo izen soila erabiliko dugu hemen.\nPrintzipioz edozein Determinatzaile Sintagmak har dezake genitibo marka, eta horri esker, izen ondoko sintagma modifikatzaile konplexuak sortzen dira. Oro har, euskalariak bat datoz genitiboa determinatzaile sintagmei (garaiko terminologian, izen sintagmak) gaineratzen zaiela esaterakoan. Modifikatzaile hauei izenlagun izena eman izan zaie euskal gramatikan (Goenaga 1978; Euskaltzaindia 1985: 415, beste askoren artean) –baita izenari laguntzen dioten –ko erlazio hizkidun sintagmei ere–. Kontuan izan –( r )en eta –ko hizkien azterketa bateratsu egin izan dela euskalaritzan, eta zaila dela baten ezaugarriez hitz egitea, neurri batean bederen, bestea kontuan hartu gabe. Dena den, guk hemen lehenari begiratuko diogu bakarrik eta –ko erlazio hizkiaren azterketarako, dagokion atalera jo beharko da.\nZergatik hartzen dugu egiturakotzat kasu hau? Absolutua, Ergatiboa eta Datiboa aditzean islatuak ikusten ditugu. Baina ez da horrelakorik gertatzen -en genitiboarekin. Hala ere, hurbilagotik ikusten badugu kontua, esan daiteke absolutuak, ergatiboak eta datiboak perpaus mailan betetzen duten papera betetzen duela -en genitiboak izen sintagmaren barnean. Horrela, ikus ditzagun adibide hauek, perpaus mailan eta izen sintagmaren mailan:\nAmaiak egin digu opari hori\nAmaiari egingo diogu oparia\nAmaia sartu da\nIzen sintagma mailan\nAmaiaren oparia aski polita izan da (*Amaiak oparia polita izan da)\nAmaiaren oparia garestia atera zaigu (*Amaiari oparia garestia atera zaigu)\nAmaiaren sarrera harrigarria izan da (*Amaia sarrera harrigarria izan da)\nAdibide horietan ikusten da perpaus mailako egiturazko kasuaz markatuak dauden sintagmak, izen sintagmaren barnean biltzen ditugunean, kasu haren ordez -en hartzen dutela. Horregatik diogu kasu hau ere egiturazkoa dela eta hemen sailkatu behar dela. Ohart gaitezen bestelako kasuekin ez dela holakorik gertatzen, ez eta -ko leku genitiboarekin ere. Distribuzioa aski desberdina da beste kasu guztietan.\nGenitiboz markatutako sintagmak izenaren ezkerretara lerratzen dira, goiko adibideetan bezala, nahiz eta inoiz eskumatara lerraturik ere ager daitezkeen, genitibo marka daramana pertsona izenordaina denean –ikus baita Goenaga (1978: 73), Euskaltzaindia (1985: 417) eta Trask (2003:144)–:\nAita gurea, zeruetan zarena\nHonelako kasuetan, beharrezkoa da determinatzailea gaineratzea genitiboaren ondotik:\nGenitiboak sarri askotan jabetza harremanak adierazten ditu. Halakoetan, genitiboak jabea adierazten du eta genitibo sintagmak laguntzen duen izenak jabegoa, adibidez:\nAdibide honetan, bi genitibo sintagma ditugu eta biek adierazten dute jabetza: lehenak (nire) ondoko aita izena modifikatzen du; bigarrenak ((nire) aitaren) ondoko etxe izena laguntzen du, eta ondotik dator a determinatzailea. Jabetza ezinbesterenduzkoa da lehen kasuan –norbaiten aita, alaba eta abar izatea ez baita eskuz esku ibil daitekeen jabetza–; bigarrena besterengarria da –norbaiten etxea beste edozeinena bihur baitaiteke, arimarekin defendaturik ere–.\nEuskalaritzan –( r )en genitiboaren aipatzeaz batera agertzen da gehienetan jabetzaren aipamena bera ere –ikus adibidez, Villasante (1978: 116), Euskaltzaindia (1985: 417), Eguzkitza (1993:167) edo Zabala (1999: 120)–.\nEgilea eta jasailea\nBestalde, genitiboak badu beste eremu nahikoa esanguratsua, hizkuntzalariek aspalditik zehaztu dutena –Euskaltzaindia (1985: 421-422), Eguzkitza (1993: 167), Zabala (1999: 113, 120-121) eta Artiagoitia (2000: 55-56) adibidez–: sintagma genitibodunek, laguntzen duten izenaren egile eta gaia edo jasailea adieraz dezakete. Esate baterako:\nAdibide hauetan, genitiboak gaia adierazten du. Izan ere, jaio eta etorri aditzetatik eratorritako jaiotza eta etorrera izenek argumentu bat bakarra dute –bana, esan nahi dugu– eta argumentu horren theta-rola gaia da. Bada, izenaren gai argumentua genitiboaren bitartez adierazten da. Ondokoan, berriz:\nArgazki kameraren funtzionamendua\nFuntzionatu maileguzko aditzetik eratorritako izena da funtzionamendua, eta egile theta-rola ezarri beharra du. Egile rol hori jasotzen du argazki kameraren izen genitibodunak.\nBatzuetan hori baino zertxobait konplexuagoak diren adibideak ditugu:\nHilketa, hil aditzetik eratorritako ekintza izena da. Izen hori laguntzen duen sintagma genitiboduna sintaktikoki anbiguoa da, bietara interpreta baitaiteke: batean izen genitiboduna egilea dela pentsa daiteke –hiltzailea, alegia–, eta beste batean, jasailea –hildakoa–. Berdin ondokoa ere:\nArrazoi pragmatikoak tarteko, egilea eta jasailea zein den beharbada erraz jakin badaiteke ere, perpausa sintaktikoki anbiguoa da.\nAdibide batzuetan, bi sintagma genitibodunak aurki ditzakegu: batak egilea erakusten du eta gaia besteak. Eguzkitzarena (1993: 166) da (a) adibide laburtua eta Artiagoitiarena (2000: 56) (b) adibide egokitua:\nRiberaren eskalearen irudia\nMaskaradaren Antigonaren antzezpena\nAdibide horietan, ezkerretarago dagoen sintagma genitibodunek (Riberaren eta Maskaradaren) egilea (irudia eta antzezpena nork egin duen) adierazten dute eta jarraian datozenek (eskalearen eta Antigonaren) gaia. Irakurlea berehala ohartuko denez, hau ez da theta-rolen auzia bakarrik, sintaxian ere eragina baitu. Izan ere, Riberaren izen ondoko sintagma irudia izenaren subjektua da edo, nahiago bada, irudia izenaren espezifikatzaile gunean kokatzen da. Ondoko adibidean Maskaradaren genitiboduna (“Antigona”), antzezpena izenaren subjektua den modu berean; eskalearen modifikatzailea, berriz, irudia izenaren osagarria da –eta Antigonaren genitiboduna antzezpenaren osagarria (b) adibidean–. Ikus, adibidez, Eguzkitza (1993) eta Artiagoitia (1998: 47 eta 2000: 55).\nJakina, bi hizkuntzalariek dioten bezala, buru bakoitzeko ezin daiteke espezifikatzaile eta osagarri bana baizik aurkitu. Horregatik, ondoko sintagmak ezgramatikalak dira:\n*Riberaren hanka-okerraren eskalearen irudia\n*Riberaren Murilloren eskalearen irudia\nLehenean, bi osagarri ditugu (hanka-okerraren eta eskalearen); bigarrenean, bi subjektu (Riberaren eta Murilloren), eta ez, subjektu eta osagarri bana. Gramatikalak izateko juntaduraz baliatu beharko genuke –ikus aipatu berri ditugun egileen lanak–:\nRiberaren hanka-okerraren eta eskalearen irudiak\nRiberaren eta Murilloren eskaleen irudiak\nEta, jakina, osagaiak juntatzerakoan, hierarkia maila berekoak baino ezin ditugu juntatu (Artiagoitia 2000: 57): osagarriak, (a) adibidean, eta subjektuak, (b) adibidean.\nGainerakoan, kontuan izan genitibodun sintagmen segidak are konplexuagoak izan daitezkeela, adibideotan bezala –Eguzkitza (1993: 166) eta Artiagoitiarenak (2000: 56), hurrenez hurren–:\nVon Thyssenen Riberaren eskalearen irudia\nMaskaradaren Sofoklesen Antigonaren antzezpena\nAmaitzeko, ez dugu ahaztu behar tematikoki esperimentatzaileak diren argumentuak ere adierazi daitezkeela genitiboaren bitartez. Sintaktikoki subjektuak lirateke hauek (Fernández eta Sarasola 2010):\nKontuan izan genitiboz markatutako azken sintagma hauek datiboz markatutakoei dagozkiela:\nUmeei iruditzen zaiena\nNiri begitantzen zaidana\nGarrantzia du honek halako datiboek genitiboa beste aukerarik ez dutelako, izen ondoko modifikatzaileak sortzeko –konparatu (a) eta (b) adibideak ( c ) eta (d) adibideekin–.\nOmenaldia artzaintzari (Berria, 2010-04-08)\nHonen berri zehatzagoa nahi duenak Datibo izenlagunak atalera jo dezake.\nBeatriz Fernandez, "Noren", Sareko Euskal Gramatika (SEG), www.ehu.eus/seg


Albisteekin lanean. Gerra zibileko errepresioa - Nafarroako eta Espainiako Historia\nAlbisteekin lanean. Gerra zibileko errepresioa\nOraingoan albiste baten informazioa plazaratzeko momentua da. Gerra zibila bitartean eta Nafarroan izandako errepresioaren adibide gisa dugu Fortunato Aguirreren kasua. Lizarrako alkatea izana eta bere eginkizun politikoagatik errepresaliatua izan zena.\nAlbistea irakurri eta zuen iritzia eman.\nZer iruditu zaizue artikulua?\nFortunatoren kasua ezaguna zenuten?\nBertze errepresioren berri duzue?\nZer iruditzen zaizue memoria historikoaren legea? edo zer iruditzen zaizue familiartekoek gogoetak plazaratzeko eskubideak dituztela eta nolabaiteko justizia soziala eskatzeko eskubiderik dutela edo zuen ustez hobe da gertatutakoa ahanztea?\nArtikulua Diario de Noticiasesk gaur argitaratua. BERTAN sakatu irakurtzeko.\nGaurko bertze egunkari batean ere BERTAN errepresioaren inguruko bertze artikulu bat agertu da.\nEdo eta BERTAN ikasle baten eskutik jasotako albistea, bertze egunkari batetan agertua.\nCádizen aurkituriko hobi baten aurreneko gorpuak. Dirudienez anitz gehiago aurkituko dira, eremu horretan aurreneko kontzentrazio zela bat finkatu zutelako gerra garaian.\nArtikulua unkigarria iruditu zait, irakurri dudan guztia jakin beharreko informazioa dela iruditzen zait. Gainera, sentimenduz beteriko albistea da.\nPasaden urtean Nafarroako Historian, honi buruzko bideoren bat ikusi genuen eta apunte batzuk irakurri ere.\nErriberrin izandako erailketak ere ezagunak egiten zaizkit adibidez Salvador Eraso.\nMaravillasen kasua baita ere, 14 urte zituenean bortxatua eta eraila izan zen, bere aita erail zuten ere.\nAraceli Marzillakoa zenaren kasua ere, ekintza zibilen buru izateagatik erail zutena.\nNire ustez, gogoratu beharreko gaiak dira, guztiok ikus dezagun gure iraganean gertatutako gauza guztiak modu batean gure orainean gogoan izan behar ditugu eta gure etorkizuna hobetzeko jakin behar dugu gure aurrekoek zein injustiziak bizi izan dituzten eta iraganean egindako min handi hori, errepika ez dezatela eta horretarako albiste hauek argitaratzea beharrezkoa iruditzen zait, guztiok errealitatera jeitsiarazten diguten albisteak baitira!\nOndorioz, ados nago familia guzti hauek justizia soziala eskatzeko eskubidea dutela eta haien historioak gogoan izan behar ditugula,\nArtikulua piskat luzea iruditu zait, bainan bueno irakurtezina. Gainera Espanian eta Nafarroan gertatutakoari buruz zertxo bait jakitea ez dago gaizki. Komenigarria da eta!\n"El Mundo"-ko artikulua irakurri dut. Ados nago justizia eskatzeko eskudibiea dutela, gaur egun gertatzen hari diren kasuekin....Gainera konparaketak egiten hasten bagara ez dakit zeintzuk diren injsutiziarekin zerikusi gogorrena dutena, gaur egungoa ala iraganekoak....\nBukatzeko, ondo iruditzen zait, urteak pasa ahala horrelako artikuluak argitaratzearekin, jendea jakin dadila hemen gertatutakoa.\nArtikulua oso interesgarria izan da. Hunkigarria da Fortunato,Clemente eta beste nafartarroei gertatzea hainbeste basakeria eta lotsagabekeriak.Izan ere asko gustatu zait berri honek.\nEz, ez nuen ezagutzen baina idei bat nuen buruan Gerra Zibilari buruz eta honek ondorioztatu zituen gauza kaltegarriak Nafarroan\nAilegatzen zait burura Araceli Marcillakoari gertatu zaiona. Pasaden urtean zertxobait irakurri nuen hoñi buruz eta errepresioern beste adibide penagarri bat da\nNire ustez, familiakoen alde nago. Haien azalean jartzen saiatzen nahiz\neta logikoa da horrelako portaerak izatea. Kasu honetan eskubide osoa dute Fortunato eta Clementeren heritzen informazioa guztia jasotzeko eta era berean haien aztarnak izateko, baina ez bakarrik pertsona hauek, baizik eta munduko pertsona guztiek egoera honetan non justizia sozialaren alde daudenak.\nEl mundo-ko artikulua irakurri dut, eta inetersgarria iruditu zait.Honi buruz zerbait banekien,ze frankista errepresioak eragin handia izan du espainia osoan eta ahaztutako hildako asko utzi ditu bidean.\nFortunatoren kasua ez nuen ezagutzen baina seguruenik kasu hau bezalako beste asko egongo dira.\nErrepresio hauei buruz daukadan kasurik gertuena, ezkaban dagoen gotorlekutik ihesa egiten sahiatu ziren pertsonena da non, frankistek bizitza asko kendu zituzten.\nNire ustez familia horiek arrazoi osoa daukate eta bere arbasoekin zer gertatu zen jakiteko eskubide osoa daukate,nahiz eta gaur egun ezin justizia egin...\nNik irakurritako artikulua Diario de Noticias-en ageri dena da. Pertsonalki gai hau jorratzea garrantzitsua dela uste dut, hemen gertatutako gauza guztiak denok ezagutu eta kanpora atera beharko genituzkeelako.\nBeste aldetik, familian bizi izan dudan kasuaz, gerra zibilean izandako fusilaketek arrasto ugari utzi dituzte familietan.Familia askok oraindik beldur eta barne min handia daramate beraiekin.\nLan handia dago gorpu bat exhumatzeko, gende askoren lana,testigantzak,taldeak.. eta gehienen kasuan gorpua nun dagoen jakin ez izatea.\nTestigantzek sarritan laguntzen dute gorpua nun dagoen jakiteko,baina testigo batzuek ere ez dute hitz egiten berdur direlako.Askotan pista hoiek airean geratzen dira, inora heldu gabe.\nHorregatik gai hau interesgarria da jorratzeko, gurekin ez daudenak eta haiekin gertatu zena inoiz ez ahazteko.\nIrakurri dudan albistea Fortunato Aguirrerena izan da, Diario de Noticias-en agertzen dena. Interresgarria iruditu zait garai hoietan zegoen egoera ezagutzen nuelako baina ez halako istorio bat. Izan ere, ez nuen ezagutzen Lizarrako alkate errepublikano honen istorio unkigarria.\nEz dut ezagutzen zehazki halako istorio bat baina badakit San Cristobaleko fortera(Ezkaba)garai hoietako errepublikano asko eraman zituztela eta baiata fusilatu ere.\nNire ustez, fusilatuen familiek eskubide guztiak dituztela beren hildakoen gorpuak eskuratzeko eta informazio gehio eskuratzeko.\nIrakurritako artikulua Diario de noticias egunkariari dagokio.\nArgi dago azaldutako egoera oso gogorra eta latza dela.Horretaz gain, ez soilik fusilatuek jasan behar izan zuten bidegabekeria baizik eta familia osoak denbora guzti honetan zehar edo\noraindik bizitako trauma.\nBestalde, gai hauek daukaten garrantzia kontuan hartzen ez dela esan dezakegu, hau da, dirudienez gaur egungo gauza ez denez gizartean pixkanaka ahazten doa.\nUlertezina da gaur egungo gizartean parlamentuko hainbat alderdiek familia horien ezagutze eta ordain moralen aldarrikapena ez ulertzea.\nFortunato Agirreren kasua irakurri dut eta nahiko emotiboa iruditu zait, interesgarria ere iruditu zait. Jakin beharreko gaia dela uste dut, gure aurrekoei gertatu zitzaiena jakitea.\nFortunatoren kasua ezaguna nuen, ezagun baten bir aitona zen eta. Beste hainbat kasu ezagutu ditut San Cristobaleko pelikulan ikusita, eta nire aitak kontatu didana.\nNire ustez memoria historikoaren legea egon behar den legea da. Inolako motiborik gabe hil zutenak ez ahazteko, eta gaizkiletzat orain gutxi arte zeuden bezala ez hartzeko. Nire ustez, familiak eskubidea eta eginbeharra dute gogoetak plazaratzeko, han gertatutakoa kontatu behar dute. Ahaztea ez da bidea, UPN eta PPk esaten duten bezala, hori ulertezina da.\nartikulua luzeegia iruditu zait. ondo dago nafarroan gertatutako gauzei buruz geiho jakitea ze beti kanpoan gertatutakoa ikasi beharra daukagu.\nartikuluaz hitz egiten denari buruz zerbait banekien, familia askori orrelako gauzak gertatu zaizkie eta!! gerra egon zenean pertsona asklo fusilatu zituzten eta askotan familiak ez zekiten bizirik edo hilik zegoen.\nNormala da familiak gauza hauetaz gehio jakin nahi izatea ze gauza hauek ez dira inoiz ahaztu behar.\nEl mundo egunkariko artikuloa irakurrita nahiko interesgarria iruditu zait, ez nekielako gehiegirik gai honi buruz.\nEzagutzen ditudan kasuak orokorki Ezkabako gotorlekuaren inguruan dira eta nire herrian lurperatutak dauden hildakoei buruz.\nMemoria historikoaren legeari dagokionez, ondo iruditzen zait guda zibilean Frankoren represioa jaso zutenek ezagutaraztea. baina nire ustez hildakoak lurpetik ateratzea ere, zientzian aztertzeko.\nFortunatoren kasua ezaguna neukan, bai eta Maravillasen kasua ere, gertutik tokatu zaidalako, seguruenik gutako askok bezala, birraitona edo aitonaren bat izan dugulako eraila Frankismo garaian.\nTristea da artikulu hauek irakurtzea, bereziki gogorra egiten zait, gai hauek oso unkigarriak direlako besteok esan duten bezala. Baina oso ondo iruditzen zait mota honetako artikuluak emen jartzea, eta guztion artean lantzea, izan ere gure historia ulertzeko zati oso garrantzitsu bat da, askok ezagutzen ez dutena, eta ezin duguna ahaztu, beraiengatik, jasan duten minarengatik.\nNire iritzia emanez, penagarriena iruditzen zaidana gaur egungo gobernuko kargu garrantzitsu askos, frankismo garaian hainbesteko astakeriak egin zituztenak direla, eta gainera, sarituak, daukaten diru guztiarekin.Fragaren adibidea adierazgarriena iruditzen zait, Frankoren ministro izan zen eta, gaur egun PP-ko diputatua izaten jarraitzen du, inolako oztoporik gabe.\nHorregatik ahaztu behar dugula esaten dute, ez zaielako komeni: baina gaur egun ez du inork barkamenik eskatu, oranidik beldurrez beren historia kontatzen dizkiguten agureei.\nAsteko bietatik Fortunato Aguirreren albistea autatu dut.\nArtikulua oso interesgarria iruditu zait, gai hau inoiz ez dut landu eta albiste honi esker gertaera hauen berri izan baitut. Biktima hauek oraindik gogoan daudela ikustea oso ondo iruditzen zait, ez bakarrik bizi zituzten injustiziengatik baizik eta haien familiak oraindik ziur sufritzen ari direlako, batzuk ezta hildakoen gorpua non den jakin gabe.\nLehen esan bezala inoiz ez dut entzun ezer fortunatoren kasuari buruz, eta ez dut veste errepresioren berririk.\nAdos nago familiekin, haien eskubidean daude justicia social hori eskatzeko eta haien historioak ezagutarazteko. Ezinezkoa da gertatutakoa ahaztea, biktima asko izan ziren eta horaindik sufritzen duten beste zenbait. Eta beharrezkoa da gertaera horien berri izatea, alde batetik denok egia jakin ahal izateko eta beste aldetik horrelakorik berriz ez gertatzeko.\nBeno zorionak zuen parte hartzeagatik. Aipatzen dituzuen ideiak interesgarriak dira oso, klasean aztertuko ditugu eta informazioa gehigarria ere ikusiko dugu. Nonbaiten aipatzen den bezala, jakitea eta ezagutaraztea oinarrizko ideia da errepresaliatuen memoria berreskuratzeko. Ez zituzten soilik erail, maiz, eta hil eta gero euren ondasunen bila zihoazen eta zer erranik ez familiaterkoek pairatu behar izan zituzten irainak eta baldintzak. Berraz errepresio ez da erailketarekin akitzen eta guztiek erreibindikatzen duten moduan beharrezkoa dute jakin araztea gertatutakoa eta ahal den neurrian gorpuak berreskuratzea, bertzela inoiz ez da bukatzen dolua.\nGero arte, Mikel\nEl diario de Noticias-etik hartutako berria da.\nNahiko luzea iruditu zait baina baita ere hunkigarria.Zerbait entzuna nuen honi buruzkoa baina ez horrenbesterako datu eta informazioarekin.\nPrimeran iruditzen zait bere familiak fusilatuen oroitzapenak egin nahi izatea, azken finean familientzat 1936an gertatutakoa oso presente dagoelako.Horrelako berriak ateratzea oso ongi iruditzen zait ere jendeak jakiteko zer gertatu zen eta baita ere gaur egun fusilatuen oroitzapenak egotea nortzuk ez duten nahi guztiok jakiteko.\nDiario de noticias-eko artikuluari buruz:\nArtikulua interesgarria eta batez ere beharrezkoa iruditu zait, bai eta frankisten garaiko gertakariak ezgutzeko eta baita gertatutakoa inoiz ez ahazteko.\nNik ez nuen gertakari hau ezgutzen,bai ordea Maravillasen kasua. Horregatik ongi iruditzen zait gertakari hau argira ateratzeaz zeren zihur nago gehiengo batek ez dituela frankisten garaiko basakeri hauek ezagutzen,eta nire ustez garrantzitzua da pasatutakoa ezgutzea aintzinean suertatu ziren akats hoiek geroan ez errepikatzeko.Horregatik,gertatutakoa lurperatzea eta ahaztea akats bat iruditzan zait.\nEsan beharra dago, gaur egun ere, gobernuaren edo boterak kontrolatu gabe dituen mugimendu guztien kontrako errepresioa ere dagoela.\nNik irakurritako artikulua Diario de Noticias-enekoa da.\nNire ustez, benetan egoera zaila eta samingarria kontatzen duen artikulua da, hunkigarria et erabat gomendagarria.\nNik Fotunatoren kasua ezaguna nuen, Mravillasen kasua bezala, baina hala ere artikuluak kasuari buruzko ezaguera zabaldu dit.\nMemoria historikoaren legea, nire iritziz, orain dela urte asko beharrezkoa zen legea da errepresio frankista jaso zuten pertsonen eskubideak aintzatetsi eta zabaltzen direlako. Ez dira gertaera hauek ahaztu behar, gure historiaren zati ilun bat direlako eta oraindik gaur egungo kontua direlako.\nNik noticias-eko artikuluari buruz hitz egingo dizuet.\nArtikulua oso gogorra eta interesgarria iruditu zait,kasu honetaz ez nekielako asko eta irrakurri bezain lastes oso latza iruditu zait.\nLehen esan dudan bezala Fortunatoaren kasua ez nuen ezagutzen.Eta garai horretako erreprezioaren bat ezta,baina gogoan dut fuertean gertatutakoa,bertan hildako asko egon zirelako eta Fortunatoa-ren kasua bezala gertatu zielako,gainera hildako jendeak ez zuten inolako errekurtsorik beraien burua defendatzeko,falangistak agintzen zutelako.\nNire ustez,Fortunatoaren familia ondo egin dutela,eskubide osoz jokatu ahal dutelako,berain kide bat hil zutelako.Gainera,nik bezalako jendeak ez zuten gertakizuna ezagutzen eta artikulu honi esker,jendeak beraien iritzia dute.\nNik baita ere Noticiaseko berria irakurri dut.\nFortunato Aguirreren istorio hau benetan hunkigarria iruditu zait, baina batez ere oso inresgarria iruditu zait familiakoen jarrera, benetan gogorra delako bizi izan dutena. Nire iritziz familiakoek benetan ondo egin dute istorio honen berri ematean, askorentzat gertuko gaia delako eta oraindik ez dutelako fusilatutako haien senideen berri.Adibidez, beste askok aipatu duten bezala, San Cristobalen eraildakoen oinordekoak.\nUPNk eta PPk duten jarrera, aldiz, oso lotsagarria iruditzen zait,haiei komeni ez zaienez ez dute egoera errekonozitu nahi eta berdin zaie familia askorentzat horrek duen garrantzia.\nNire ustez oso garrantzitsua da berri hauek denoi jakinaraztea, ez direlako soilik aspaldiko kontuak.Gaur egun ere indar handia izaten jarraitzen dute.\nDiario de Noticias egunkarian argitaratutako artikulu hau oso interesgarria iruditu zait. Baita hunkigarria eta irakurri beharrekoa jende guztiarengana heldu behar direlako testigantza hauek, guztiok gertatu izan zena ezagutu eta salatu dezagun.\nKasu hau ez nuen ezaguna, baina bai antzeko beste kasu batzuk: lan bortxatuenak edo iheslarienak.\nBukatzeko, memoria historiakoaren legea beharrezkoa dela uste dut, hainbesteko sufrimendua jasan izan zutenek eskubidea daukatelako benetan gertatutakoa jakiteko eta guk gure arbasoen berri jakiteko eskubidea dugulako.\n“El Mundo” aldizkariak argitaraturiko albistea frankismoak eragindako beste historio bortitz bat da.\nPertsonalki, andaluziako kasuari buruz zertxobait entzuna nuen, baina ongi dago jakintzak (eta holakoak bereziki) sakontzea gure herriak eta arbasoek sufritutakoa ahaztezina eta barkaezina delako.\nBaina nafartarrak izanik, nafarroako kasuren bat bai aipatu didatela. Zehatz mehatz sartagudakoa (alargunen herria). Bertan fusilaketa asko egon ziren eta lehen aipatutako izena hartu zuen herriak.\nEsan beharra dago gurasoak nafarroako ekialdekoak ditudala eta nahiz eta bertan hizkuntzari gehiengo mina egin, ez zen beste lekuetan bezalako errepresio bortitzik izan eta beraz ez didate frankismoak sorturiko errepresio bortitzaz kasu askorik aipatu.\nAhala ere, denok dakigun bezala iristen zaizkigun informazioak ez ditugu beti sinistu behar eta kritikotasunez begiratu behar ditugu; beraz, nire ustez kontatzen dituzten historioak, diotena bainon askoz bortitzagoak izan zirela uste dut.\nAzkenik, ez dugu ahaztu behar, espainiar estatuak denbora horretan kristoneko errepresioa jaso zuela bai, bainon gu, Nafartarrek, 500 urte daramatzagula borrokan eta gure nahiak eraikitzen.\nNik ``NOTICIAS´´-eko albistea irakurri dut ta esan beharra dago halako istorioak oso gogorrak zaizkidala irakurtzeko (munduarekin haserretzen nazelako) eta era berean hunkigarriak, eraildakoen (kasu honetan Fortunato eta Clemente) senideak heuren aita-amen, senar-emazteen, seme-alabeen... oroimenarengatik eta juztiziarengatik borrokan irmo darraitelako.\nBai, ezaguna nuen. Aitaren liburu batean irakurri nuen bere kasua eta berari buruzko zenbait datu gehio ematen zituen, hala noala, EAJ alderdiko alkatea zela, Lizarra ikastolaren bultzatzailea zela, Lizarrako estatutuaren sorrerako bilera antolatu zuela, Napar buru batzarreko kide zela eta abar luze bat.\nAskoren berri daukat, Nafarroa guda fronterik egon ez arren, estatuko probintziarik kolpatuena izan baitzen, erailketei dagokienez. Gainera amonak bere aitaren (trenbideko CNTko burua zen Iruñean) inguruko istorio asko kontatu dizkit eta bere inguruko lagun asko hil zituztela sindikalistak izateagatik. Gutxigatik bere aita ere hiltzeko zorian egon ziren.\nMemoria historikoaren legea ez da nahikoa niretzat. Alde batetik bi bandoen biktimak hartzen ditu kontuan, hortaz frankinta asko hartzen ditu kontuan nahiz eta haiek izan erailtzaileak. Eta bestetik ez ditu neurri nahikoak hartzen gertatuarekiko justizia aldarrikatzeko.\nHorrelakoak ez dira inoiz ahaztu behar nahiz eta UPN-PPk erran ahaztu behar dugula, Noizbait ordaindu beharko baitute egindakoa.\nNik beste askok bezala Diario de Noticias-eko albistea irakurri dut oso unkigarria iruditu zait, kasu hau ez nuen ezagutzen baina bai beste hainbeste eta horrelako albiste baten aurrean gutxi esan daiteke jada esanda ez dagoenik.\nNafarroan jakina denez 3000 erail inguru egon ziren errepesio frnkistaren ondorioz,ezagunak dira erronkarin errepidea egiten zeuden pertsonak, ezkaban fugan eta bertan egondakoak, maravillas lamberto-ren kasua batik bat ezagunenetarikoak dira.\nGerra zibila ez da tontakeria bat eta ezin dugu hartu pasatu den gauza bat bezala, oraindik sufritzen ditugulako gertaera horren ondorio asko eta Fortunato Aguirre-ren ondotik datorren gizonaren kasua horietako bat da: Nafarroan ez dira gorpu guztiak aurkitu eta badago jendea oraindik beldurra dioena egia kontatzera.\nPertsonalki gai honek ineteres handia pizten duela pentsatzen dut baina gauza bat puntualizatu nahiko nuke, Nafarroan ez zen gerrarik egon baina Euskal Herrian erail gehien izan zituen herrialdea da. Nire aitak 9 urte zituela jakin izan zuen bere benetako aitona frentean hil izan zela eta bere gorpua ez zen inoiz agertu, bere amonak esan zion frentean zegoelarik kartetan jolasten bonba batek hartu eta ez zen gorpurik agertu ezta kartak ere...\nHau Espainia osoan dauden kasuetako bat da eta ez tristeena.\nNere ustez hau ezin da ahaztu ezin dugu beste alde batera begiratu ezer gertatu ez balitz bezala, gertatu zelako eta gu horren biktimak garelako oraindik zauri asko itxi gabe daudelako.\nEspero dut egun batean gorpu guztiak aurkituko direla eta biktimen familien erakundeak zorte haindia izatea horrekin, beharrezkoa delako kasu bakoitzak argia ikustea.\nNoticias-eko albistea irakurri dut eta oso interesgarria iruditu zait.Gertakizun hauek ez dira ahaztu behar, gure arbasoak dira eta.Hau bezalako kasu asko eman ziren garai horietan.\nKasu hau ez nuen ezaguna baina "Ezkaba" erreportajea ikusia nuen eta honekin garbi ikusi nuen garaiko egoera.\nNire ustez familiek eskubidea dute haien familien gogoetak plazaratzeko,guztiok bezala.Pertsona hauek gogoratzeko beharra dugu, bere garaian garrantzitsuak izan zirelako.\nFusilatuen fosak gaur egun bilatzen jarraitzen dute eta espero dut familia guztiek zorte on izatea.\nNoticias_eko albistea irakurri dut eta oso interesgarria eta unkigarria iruditu zait. Honelako gertakizun ugari egon dira eta beharrezkoa da halako albisteak egitea gertatu dena gogoratzeko eta presente izateko. Nik ez nuen kasu hau partikularrean ezagutzen baina bai antzekoak diren beste kasu batzuk.\nEsan beharra daukat ongi irusitzen zaidala familia eta lagunak honako kasua jarraitzea eta egunkarietara eraman izatea eskubide osoa daukateleko bere familiari egindako gaitzakeriak jakiteko eta ikuspuntu kritikoa sortzeko.\nDiario de Noticias-eko albistea irakurri dut eta esan behar dut historio hauek oso gogorrak iruditzen zaizkit. Holako historioak entzunak izan ditut, aitak kontatutako historioak baitira. Gure familian holako historioren bat gertatu zen.\nAskok erraten dute historio hauek ez omen direla dena egia, baina esan beharra dago, batzutan, idazlea ez duela berari kontatutako guztia jartzen oso gogorrak direlako.\nNik albiste hauek irakurtzea gustatzen zaizkit, baina batez ere, asko gustatzen zait franko garaiko jendea bere iritzia ematen dutenean entzutea.\nOngi dago olako historioak entzutea eta irakurtzea, oso entretenigarriak baitira. Ere esan beharra dago artikulu hau luzeegia iruditu zaidala, baina oso polita.\nArtikulu hauek irakurtzea ongi dator, askotan debateak egiteko eta besteen ikuspuntuak jakiteko.\nDiario de Noticiaseko albistea irakurri dut, Fortunato Aguirrerena hain zuzen ere.\nAlbiste interesgarria iruditu zait, oso.\nGai hauetako informazio albisteak argitaratzea beharrezkoak direla esango nuke nik. Jendeak jakin behar du benetan, zer gertaera errepresibo suertatu ziren frankismoaren garaian, eta are gehiago Gerra Zibilean.\nFortunatoren kasua ez nuen ezaguna, baina, Sartagudakoa, Ezkabakoa, Maravillasen bortxaketa eta nire aitonaren hainbat isotorio ezagunak ditut.\nMemoria historikoaren legea ez zait zilegia iruditzen. Gobernuak askoz gehiago lagundu lezake gai hontan. Askotan lagundu ordez, trabak jartzen dituzte eta ez zait iruditzen bat ere etikoa, zeren guztion ekusbidea da gure arbasoak non dauden jakitea, edo gutxienez aurkitzen saiatzea. Izugarri ongi iruditzen zait halako gaiak plazaratzea. Beharrezkoa dela deritzot.\nDiario de Noticias-eko albistea irakurri dut eta egia esan nahiko artikulu luzea iruditu zait baina aldi berean interesgarria, ongi dago gauza hauek jakitea azken finean Gerra Zibilak utzitako errepresio kasuen artean baitago.\nFortunatoren kasua ez nuen ezaguna, baina bai entzunda neuzkan beste hainbat kontakizun, esaterako Maravillasena, Sartagudakoa...\nMemoria historikoaren legea beharrezkoa iruditzen zait baina hala ere Gobernuak bere partez gehiago jarri beharko lukeela ere uste dut. Eta ongi iruditzen zait familia beren kasua plazaratzea jendeak jakin dezan nola izan ziren gauzak eta ez dut uste gauza hauek ahaztu berreko moduakoak direnik inolaz ere ez.\nDiario de noticias-eko albistea irakurri dut,Fortunato Aguirrerena.\nNahiz eta oso luzea izan oso interesgarria eta unkigarria iruditu zait, ongi dago gai hauetaz jakitea. Lehenik baneukan historioa entzunda baina ez horrenbesterako informazioarekin.\nNik lehen esan bezala kasu hau entzunda nuen baina baita maravillasekoa eta san Cristobal egondako hilketena ere. Nire ustez familiakoek ongi egin dute honen berri ematen zeren askorentzat gertuko gaia izango da eta uste dudalako guztiok jakin beharko genukela emen gertaturiko gauzak.\nBeste aldetik ez dut batere gustoko UPN eta PP-k duten jarrera ez diotelako behar adineko garrantzia gai honi ematen eta nirentzat oso gai garrantzitzua da zeren nahiz eta aspaldiko kontuak izan oraindikan indar haundia dute.\nbiak irakurri ditut,oso interesgarriak.http://www.insurgente.org/index.php?option=com_content&view=article&id=8730:el-cortijo-del-marrufo-no-olviden-este-lugar&catid=105:andalucia&Itemid=511 hemen uzten dizut informazio gehio\nNik Diario de Noticiaseko artikulua irakurri dut,benetan interesgarria iruditu zait historian bizi izan den errepresioa ezagutzea garrantzitsua iruditzen zaidalako batez ere gaur egungo egoera ezagutzeko.\nFortunatoren kasua ezaguna nuen baina ez hainbeste xehetasunekin.\nGarai haietan adibidez Maravillasen kasua ezagutzen dut,neska hau Nafarroakoa zen eta gerra zibilean bere aita atxilotu zutenean (guardia zibilak atxilotu zuen 1936an) bera bortsatu eta hil egin zuten.\nHistorian zehar gertatutakoa ezagutzea oso garrantzitsua dela uste dut halako gauzak ezin direlako apartatu eta ezer gertatu izan ez balitz bezala segi,justizia egin behar da atzoko eta gaurko errepresioaren kasuekin.\nEl mundo-ko artikulua irakurri dut eta oso interesgarria iruditu zait. Frankistek egindako errepresioa eragin handia utzi zuen espainian, pertsona asko hil zituztelako.\nBeste aldetik esan nahi nuke, Fortunatoren kasua ez nuela ezagutzen.\nHemen izan dudan errepresiorik gertuena, Ezkabako gotorlekuan gertatu zena da. Han frankistek hildako asko eta tortura asko egin zituzten. Beraien familiek beraietz ez zekiten ezer eta familiek zer gertatu zitzaien jakin nahi lukete.


Inaugurazioa - Donostia / San Sebastián 2016 Europako Kultur Hiriburua\nInaugurazioko bost egunetan zehar herritarrak kalera irten ziren eta hiriak urte berezi horri hasiera emateko zuen nahia erakutsi zuten. Egun hauek hasi berri genuen urtearen laburpen modukoa izan ziren: 3.000 kultur jarduera baino gehiagoz osatutako kultur programa, 500 kultur- eta gizarte-eragilek osatutakoa.\nInaugurazio-programa 88 jarduerak osatu zuten. Diziplina anitzeko programazio zabal hau prestatzeko ia 50 kontzertu-areto, klub, arte-galeria, museo, elkarte, jaialdi eta hiriko bestelako eragilek hartu zuten parte.\nDonostia 2016ren inaugurazio ekitaldi nagusiak, 50.000 ikusletik gora batu zituen. 1.000 lagunek, 50 elkartek eta 400 boluntariok parte hartu zuten guztira Elkarbizitzaren zubia ikuskizunean.\nInaugurazioko beste une gorena, Kontxako hondartzan egin zen danborraden elkarretaratzea izan zen, hiriko auzo ezberdinetatik etorritako danborradak bildu zituena. Parte hartzaileen eta ikusleen artean 21.000 pertsona batu ziren.\nHauetaz gain, 1966 | Gaur Konstelazioak | 2016 erakusketaren inaugurazioa; Oneka marrazoa haurrentzako ikuskizuna; Musikeneren Jazz departamentuaren kontzertua Trinitate plazan eta Les Tambours de Feu kale antzerkia ere oso ekitaldi jendetsuak izan ziren, besteak beste.\nDonostia 2016k 1.000 boluntario baino gehiagoren ekarpen desinteresatu eta eskuzabalarekin kontatu zuen inaugurazio ekitaldietan.


Aizu! AEKren aldizkaria - Oteiza belaunikarazi zuen parajea\nLesakako herriguneak berak badu sobera arrazoi herria ezagutzeko, baina mendialdeko parajeek ez diote zertan inbidiarik izan. Hala gertatzen da udalerriak Gipuzkoarekin duen mugan, Endara, Auzoberri eta Zala auzoak magalean hartzen dituen Agiña mendian.\nAgiñara autoz hurbiltzeko, izen bereko mendatean gora jo behar da, Lesaka eta Oiartzun lotzen dituen NA-4000 errepidea hartuta. Oiartzungo noranzkoan, lehenik Agiña eta ondoren Aritxulegi mendatea igarotzen ditu (Gipuzkoako lurretan, GI-3420 izena dauka). Mendi bide polita, kontu latza gordetzen duena: Francoren diktaduraren lehen urteetan, Gerra Zibilean frankistek preso hartutako milaka pertsonek gatibu lanetan eraikitakoa da; esklaboen pare, tratu txarrak, gosea, indarkeria, gaixotasunak, umiliazioak, miseria edota heriotza jasan zituzten. Ez da, gainera, inguruotan modu horretan egindako bakarra.\nLesakatik irten eta 7 bat kilometrora dago Agiñako gaina. Ezker-eskuin zabaltzen diren eremuak Agiñako estazio megalitikoaren parte dira, mairu-baratzez, batez ere, baina baita trikuharriz eta tumuluz jositako gunea. Agiña inguruko hegietan, halako hainbat ikusiko ditugu.\nAgiñako gainean, errepidea utzi eta oinez zementuzko pista bati jarraituz, 500 bat metrora Gontzalo Zulaika Arregi Aita Donostia konpositore eta musikologoaren omenezko monumentua dugu. Besteak beste, herri kantutegiko ondarea berreskuratzen berebiziko lana egin zuen Aita Donostiak. Aranzadi zientzia elkarteak eskatuta, Jorge Oteiza eskultoreak eta Luis Vallet arkitektoak eraiki zuten monumentua, eta 1959an inauguratu zen.\nOteizak egindako hilarriak, Valletek altxatutako kaperak eta antzinako hiru harrespilek multzo artistiko-monumentala osatzen dute. Oskol itxurako kapera xumea da Valletena. Oteizaren hilarria, berez eskultura, prisma karratua da. Alde batean, barrurantz hustutako zirkunferentzia du; bestean, herri kantutegitik harturiko esaldi hau: Txori kantazale ederra, nun ote aiz kantatzen? (proba: zein euskal kantariren abestian ageri da?). Bi elementuon parean, Burdin Aroko harrespilak, iragana eta oraina lotuta oroimenerako espazioa osatzen. Leku ikusgarri eta berezia, Oteiza bera belaunikarazi zuena. Haren lagun Jose de Arteche idazle azpeitiarrak idatzi zuenez, Orioko artista leku horretara lehenengoz eraman zutenean, besoak gurutzean zituela belaunikatu omen zen, “emanazio telurikoak jaso nahi zituela esanez”.\nEuskal kulturan, toki esanguratsua da, eta ez soilik multzo monumentalarengatik. Mikel Laboaren errautsak ere bertan haizatu zituzten zendu zenean. Kontu mundutarragorik ere bada. Sonatua izan zen hilarriak 1992an jasandako erasoa. Aralar Komando Kulturala izeneko talde batek hartu zuen bere gain. Merezi du hemeroteketara jotzeak gertakaria ezagutzeko, hain izan zen xelebrea guztia. Erasoaren ondorioek hortxe jarraitzen dute, Oteizak berak erabaki baitzuen kalteak ez konpontzea.\nPistari jarraituta, Domikoko urtegia izango da hurrengo jomuga, gutxi gorabehera kilometro eta erdira. Lehenik, Ikatzulo izeneko bidegurutzera iritsiko gara. Bertako iturria ezkerrean utzita, urtegirantz joko dugu pistan behera. Urtegiko hormara iritsi baino 100 bat metro lehenago, ezkerretarantz doan bide ez oso garbia hartuta, Domikoko sekuoia gorria (Sequoia sempervirens), egurrezko hesi batek inguratua, bisita daiteke. 47 metro luze, Nafarroako zuhaitzik garaiena da, eta 2009tik, Nafarroako Natur Monumentu. Behin urtegiaren ertzean, bueltaxka egin daiteke inguruan, toki ederra da eta.\nEgindako bidetik abiapuntura itzuli eta errepidea zeharkatuta, parez pare dago Agiña mendiaren tontorra (618 m). Igoera motz eta erraza, bidean harrespilak ez ezik, P lerroa delakoko metraileta-habia bat ere baduena. II. Mundu Gerra ostean, aliatuek Espainia erasoko zuten beldur, Frankoren diktadurak Pirinioetan zehar eraikitako lerro gotortua zen P lerroa. Hori ere langile behartuek eraikia. Lubaki batek inguratutako eta antena batek itsustutako tontorrean, postontzirik ez, baina bai beste metraileta-habia bat. Gailurrak, hori bai, sekulako oparia eskaintzen die begiei: gertu, Aiako Harriaren granitozko malkarrak, Kopako Harri mendia eta San Anton urtegia; urrutixeago, Bianditz eta Errenga mendiak, itsasoa, Lapurdiko kostaldea, Bera herria, Larhun; urrutiago, Nafarroako mendiak eta Pirinioak...\nTxangoa luzatu nahi izanez gero, badago Kopako Harrira (596 m) edota San Anton urtegira joatea, Agiñaren eta Kopako Harriaren arteko lepotik. Jarrai ala buka, galdera, lehenik: paisaiari, naturari (Nafarroako lurrak ez, baina Gipuzkoakoak Aiako Harria Parke Naturalaren parte dira) eta ondareari dagokienez hain toki garrantzitsuan, jarriko zenituzkete 120 metroko luzerako haize errotak? Bada, horixe bera egin nahi du Nordex Energy Spain enpresak, oraindik hastapenetan den egitasmo baten arabera. Txango ederra amaitzeko galdera itsusia, bai.\nNon jan: Endara auzoan bi jatetxe daude: Olaberri, San Anton urtegiaren alboan; eta Aialde, Aritxulegirako igoeraren erdialdean. Aritxulegi gaineko tunela zeharkatu eta berehala, Oiartzungo lurretan, Arritxulo aterpean jan daiteke, eta lotarako lekua ere eskaintzen dute.\nUrtegiaren ertzean, San Anton ermita dago. San Antoni eskainitako egunaren bueltan (urtarrilak 17), erromeria egin ohi da bertan. Oso ohikoa da Oiartzun, Lesaka eta Berako herritarrak bertaratzea, autoz zein oinez.


Euskal musika lehen lerroan, Celtic Connections jaialdian | Etxepare Euskal Institutua\nEuskal musika lehen lerroan, Celtic Connections jaialdian\n- Kalakan, Korrontzi, Huntza eta Oreka Tx taldeek urtarrilaren 24tik 26ra eskainiko dituzte emanaldiak Glasgowko Celtic Connections jaialdian.\n- Eskoziako eta Euskal Herriko musika arloko hainbat ordezkari bildu dira egunotan jardunaldi profesional batean, lankidetzarako aukerak aztertzea helburu.\nEtxepare Euskal Institutuko zuzendari Irene Larrazak hasiera eman zien atzo Eskoziako Glasgow hirian egiten ari diren Connecting Cultures jardunaldi profesionalei. Ekimen honek, bi lurraldeetako artista eta sektoreko profesionalen arteko harremana eta lankidetza sendotzea bilatzen du.\nJardunaldiok Celtic Connections jaialdiaren esparruan gauzatzen ari dira. Celtic Connections, World Music edo munduko musika izeneko generoaren nazioarteko jaialdi erreferenteetako bat da, eta arlo kulturala eta komertziala barnebiltzen ditu.\nEkimenak, alde batetik, Euskal Herriko World musikaren adibiderik aipagarrienak diren taldeak ezagutarazi nahi dizkie Eskoziako entzulegoari eta bertaratzen diren nazioarteko programatzaileei. Horretarako, jaialdiak berak hautatutako Kalakan, Korrontzi, Huntza eta Oreka Tx taldeen emanaldiak programatu dira Celtic Connections-en. Horiei Tosta Banda gehitu zaie: hainbat hizkuntza gutxitu balioan jartzeko helburua duen proiektu kulturanitza, Irlanda, Eskozia, Gales, Kornualles, Frisia, Galizia eta Euskadiko kideak biltzen dituena eta Igor Otxoak eta Mixel Ducauk zuzendua.\nBestalde, proiektuak bi lurraldeen arteko lankidetza harremanak sendotzea du helburu. Hori dela eta, hitzaldi, bilera eta networking jarduerez osatutako programa bat\nantolatu da, eta bertan managerrez, jaialdietako eta disko-etxeetako ordezkariez, kultur programatzaileez eta erakundeetako kideez osatutako 40 laguneko taldea bildu da. Euskal Herritik joandako profesionalen artean LadyRed Management, Mauka Musikagintza, DJ Makala, Korrontzi, Aztarna, Txalap.Art, Bidasoa Folk, Maitakultura, Euskal Barrokensemble eta Bapo Bapo Produkzioak-eko ordezkariak bildu dira, baita Euskal Herriko Musika Bulegoko, Eusko Jaurlaritzako Kultura eta Hizkuntza Politika Saileko eta Etxepare Euskal Institutuko ordezkariak ere. Profesional britainiarrak ere badaude; horien artean aipagarria da Creative Scotland-en presentzia: Eskoziako sormen eta kultura industrien garapenerako Gobernuko agentzia. Horrez gain, bertako hainbat jaialdiren ordezkariak ere gonbidatu dira, hala nola Glasgowko jazz jaialdia, Fringe, HebCelt, Knockengorroch World Ceilidh, Skye Festival edota Manchester Folk, baita hainbat management enpresa, ekoizle, promotore eta arte-gune ere.\nIrene Larrazaren hitzetan, ekimen honek “aukera bikaina eskaintzen du mundu-musikaren arloan euskal artistek duten talentua nazioartean erakusteko, baita bereziki topaketa honetara gonbidatutako Eskoziako promotore eta programatzaileak aurrez-aurre ezagutzeko ere”.\nEra berean, jardunaldi hauetarako, World Music generoan aipagarriak diren euskal artisten katalogo bat argitaratu da, bertaratu diren guztiei banatu zaiena; baita CD bilduma bat ere, mundu-musikan erreferentea den Songlines aldizkariarekin batera urtarrila-otsaileko edizioan banatzen ari dena.\nKorrontzi eta Kalakan izan dira taularatzen lehenengoak\nEmanaldiei dagokienez, Glasgowko euskal musikaren erakusleihoa atzo bertan zabaldu zen Korrontziren kontzertuaren eskutik, Old Fruit Market izeneko areto bihurtutako antzinako fruta merkatu batean. Agus Barandiaranen trikitixak, bandako gainontzeko musikariek eta dantzariek lagunduta, zutik jarri zuen bertako ikus-entzulegoa.\nHorren ostean Kalakan taldearen txanda izan zen, eta hauek emanaldi dotore, soil eta intimista eskaini zuten Glasgowko Royal Concert Hall aretoan. Bertan, euren euskal kantu tradizionalen moldaketa berezi eta mistikoak interpretatu zituzten, ahotsen soiltasuna txalaparta, danborra eta albokaren kutsu antzinakoarekin nahastuz.\nHirukoteak, gainera, Eskoziari omenaldi txiki bat egin zion, bertako Kim Carnie eta Innes White artisten laguntzaz, euren errepertorioko kantu batzuk gaelikoz eta euskaraz abestuz. Emozioz beteriko ikuskizuna izan zen.\nGaur arratsaldeko 19:30ean Huntzaren txanda izango da, eta Danu with Imar artista Irlandarrekin batera joko dute Queen Margaret Student Union aretoan. Tosta Bandak ere gaur eskainiko du emanaldia, Royal Concert Hall-en 20:50ean. Jaialdiko azken euskal kontzertua Oreka Tx bikoteak eskainiko du bihar, hilak 26, 19:30ean Royal Concert Hall-en baita ere.\nProgramazio kulturala Eskozian\nCeltic Connections jaialdiko euskal partaidetza, Etxepare Euskal Institutuak aurten Eskozian antolatuko duen programazio kulturalaren ekintzetako bat da. Institutuak, beste hainbat euskal erakunderen laguntzaz, #ScotlandGoesBasque ekimena gauzatu du, Euskal Herriko kultura garaikidea Eskozian ezagutarazteko eta bertakoekin kulturaren, arteen eta hizkuntzaren bitartez harremanak estutzeko helburuarekin. Urtarriletik urrira bitarte, 100 inguru artista eta kultur eragilek bidaiatuko dute Eskoziara, bertako jaialdirik garrantzitsuenetako batzuetan parte hartuz.


Plazen kontsolidazioa Haurreskolak Partzuergoan | LAB sindikatua Hezkuntzan eta Irakaskuntzan\nHasiera 0-3 zikloa Plazen kontsolidazioa Haurreskolak Partzuergoan\nPlazen kontsolidazioa Haurreskolak Partzuergoan\nEuropak behartuta, Madrileko kongresuan premiazko neurriekin enplegu publikoaren behin behinekotasun tasa jaisteko legea onartu da. Besteak beste, prozesu irekiak izan behar direla zehaztu da eta merituen lehiaketak egiteko aukera zabalduko da (oraindik Senatutik pasatu behar da).\n2022ko ekainaren 1 arteko muga dute eskainiko diren plaza kopuruaren eskaintza egiteko. Prozesuen deialdiak 2022ko abenduaren 31a baino arinago egin behar dira eta 2024ko abenduaren 31a baino lehen prozesu guztia bukatuta egon behar da.\nHaurreskolak Partzuergoari dagokionez, Eusko Jaurlaritzako Hezkuntza sailari eskatu diogu azterketarik gabeko merituen lehiaketa egiteko kudeaketako langileentzat, zein hezitzaileentzat, irakaskuntza publikoko gainontzeko laboralekin egitea erabaki duen bezala. Plazak identifikatu, egungo egoerara egokitu eta Partzuergoan emandako lan esperientzia erabakiorra izan dadin deialdiaren nondik norakoak negoziatzeko eskaera egiten diogu.\nEra berean, Madrilen hartzen ari diren neurrien eraginkortasun falta salatu nahi dugu, beste behin ere, euskal administrazioetan ditugun beharretatik urrun daudelako.\nAurreko sarreraIrakasleak kontratatzeko deialdi berezia Nafarroako Hezkuntzako webgunean\nHurrengo sarreraAzken ordezkapenak Haurreskolak Partzuergoan, abenduaren 10ean


Irekia Eusko Jaurlaritza - Gobierno Vasco :: Ertzaintzak hogei ibilgailu emango dizkio saharako poliziari (2011-09-27(e)ko Kointseiluan hartutako erabakia)\nErtzaintzak hogei ibilgailu emango dizkio…\n2011-09-27ko Gobernu Kontseiluaren Akordioak\nErabakia: "R.A.S.D.-BIZKAIA" Saharako Arabiar Errepublika Demokratikoaren Lagunen Elkartearen esku eta doan honako hauek lagatzea baimentzeko dena: polizia zereginetarako 20 ibilgailu.\n Zerbitzutik erretiratutako autoak dira baina polizia-lanak egiteko oraindik balio dute\nErtzaintzan erabili izan diren hogei bat ibilgailu Saharako poliziari ematea onartu du Gobernu Kontseiluak gaurko bileran. Besteak beste, furgonetak eta autoak dira, dagoeneko zerbitzutik kenduta daudenak. Dena den, AEDS-ko polizientzat oraindik baliagarriak izan litezke. Lagapen akordioak zehazten duenez, polizia-lanetarako erabili beharko dituzte soilik.\nEusko Jaurlaritzako Herrizaingo Sailak eta Arabiar Errepublika Demokratiko Sahararreko Gobernuak 2005ean sinatu zuten lankidetza hitzarmenaren baitan dago hogei ibilgailu hauen lagapena. Orduan, bi sailek adostu zuten, besteak beste, elkarrekin lan egingo zutela Saharako agenteen heziketan, hango poliziako buruek beharrezko prestakuntza jasoko zutela Arkautin eta Ertzaintzak ibilgailuak emango zizkietela errefuxiatu-esparruetan lan egitea ahalbidetzeko. Horrela, azken urteotan hainbat ibilgailu sorta bidali ditu Ertzaintzak Afrikako iparraldera Saharako poliziek erabil zitzaten.\nGaur Gobernu Kontseiluak onartutako sorta berria bederatzi furgonetek, zortzi autok, lur-orotarako ibilgailu batek eta bi kamioik osatzen dute. Ertzaintzak erabili izan dituen ibilgailuak dira guztiak baina dagoeneko berriagoengatik ordezkatuak izan direnak. Nolanahi ere, oraindik erabiltzeko moduan daude eta Saharako poliziarentzat baliagarriak izango dira. Hala ere, bidali aurretik, Ertzaintzako ibilgailuetako adituek aztertu eta prestatuko dituzte.\nAurretiaz egin izan den bezala, AEDS-ko Lagunen Erakundeko boluntarioek eramango dituzte ibilgailuak Mediterraneoko portu bateraino eta ontziz bidaliko dituzte Aljeriara. Bertan, lurrez egingo dute bidaiaren azken txanpa, Tindufeko kanpamenturaino.


Kudeatzaile profila duen presidentak 100 egun - Noticias de Gipuzkoa\nKudeatzaile profila duen presidentak 100 egun\n– m. tolosa 30.08.2021 | 00:25\nPere Aragonès, Generalitateko presidentea, kargua hartu zuen egunean. Argazkia: E. P.\nAragonèsek erritmo lasaiagoa ezarri du subiranotasunaren alorrean,\nPere Aragonèsek 100 egun bete zituen atzo Generalitateko buruzagitzan.\nEpe horretan presidentetzan izan duen jarreran aldaketak sumatu dira bere aurreko Quim Torrarekiko eta, batez ere, ERCko buruzagiaren kudeatzaile profila antzeman ahal izan da.\nIzan ere, orain arteko Kataluniako Gobernuek ez bezala, Govern honek\nerritmo motelagoa ezarri baitie independentziaren aldeko aldarrikapenei, oraingoz arreta, pandemiaren eta ekonomiaren kudeaketan jarriz.\nHemendik aurrera, ordea, subiranotasunaren auzia berriro izango da mahai gainean, irailaren hirugarren astean estatuarekin egitekoak diren elkarrizketa dela eta.\nEuren arteko koalizioa arriskuan egon, eta ERCren eta Juntsen artean hiru hilabeteko negoziaketa luzeak egin ondoren izendatu zuten Aragonès presidente, CUPen laguntzari esker; zortzi hamarkada eta gero bera izan zen hauteskunde batzuetan aukeratutako ERCko lehen presidentea.\nHasieratik, koronabirusaren pandemiaren kudeaketa izan da Govern-aren agintean eman dituen lehen egunetako protagonista nagusia; inolaz ere, Quim Torraren inhabilitazioa gertatu zenetik, bera izan zen Exekutibako arduradun nagusia.\nAragonès, alarma egoera indargabetu eta pandemiaren laugarren uholdea pasa ondoren izendatu zuten; horregatik, txertaketa bizkor-tzen eta Kataluniako ekonomia eta gizartea suspertzen jarri du arreta nagusia.\nOsasun-egoeraren kudeaketarekin batera, Aragonèsek Generalitatearen eta Pedro Sanchezen Gobernuaren arteko harremanak arinten jardun du. Bere lehen asteetan presoen indultuak izan ziren hizpide nagusi; Kataluniako presidenteak elkarrizketari "sinesgarritasuna" emateko urratsa zirela aipatu zuen, baina, bere ustez, gatazkaren konponbidea autodeterminazioarekin eta amnistiarekin etorriko zirela berretsi zuen, irmo.\nBi presidenteen arteko lehen topaketa ekainaren 7an izan zen Foment del Treball-eko ekitaldi batean, eta lehen bilera Moncloan ekainaren 29an; han adostu zuten Bitariko Ba-tzordea suspertzea –Abuztuaren hasieran bildu zen–, bai eta Bartzelona irailaren 13ko asterako iragarrita dagoen elkarrizketa-mahaia ere.\nHain zuzen ere, elkarrizketa-mahaiari berriro ekiteko bilera horrek markatuko du, lehen 100 egun hauetako Governaren jarduna baldintzatu duen udaldi osteko ikasturte politikoa.\nOraindik ikusteko dago bileran nork parte hartuko duen –Presidenteak esan du bera izango dela Kataluniako ordezkaritzaren buru–, eta zehazki zein egunetan izango den.\nAragonèsek bere inbestiduratik berretsi duenez, bere lehentasuna\nPedro Sanchezen Gobernuarekin elkarrizketa sustatzea izango da, gatazkari irtenbide politikoa bila-tzeko; eta ebazpen horretarako proposamen gisa, Kataluniako Gobernuak adostutako erreferendum bat eta amnistia eskatuko omen ditu.\nPresidentetzara iritsi zenetik, bere promesetako bat hau izan da: Elkarrizketa-mahaiari berriro ekin aurretik Amnistia eta Autodeterminazioaren aldeko akordio nazional bat deituko duela, bi eskari horien aurrean alderdien eta erakundeen laguntasuna bermatzeko. Baina Gobernuen arteko bilera horretarako hiru aste falta direnean, ezin jakin organo hori deitzeko aukerarik izango duen ala ez.\nHala ere, eta elkarrizketaren aldeko apustua ERCren eta Juntsen arteko Gobernurako Itunean jasota egon arren, negoziazio estrategia honek tirabira berriak sortu ditu azken hilabeteotan Kataluniako Gobernuko bi kideen artean; izan ere, Carles Puigdemonten alderdiko hainbat buruzagik muzin egin baitiote elkarrizketa mahaiari, eta itaundutako bi urteko epea bertan behera uztea ere proposatu dute, Errepublikanoen ustez, Gobernu akordioa ez betetzea izango litzatekeelarik.\nBestalde, Ciudadanos alderditik Kataluniako Gobernuaren lehen 100 egunetako balorazioa egin zuten atzo, eta "Osasun kudeaketa negargarria, eta kudeaketa ekonomikorik eza" kritikatu zituzten.\nCarlos Carrizosa alderdi laranjaren Kataluniako bozeramailearen arabera, Generalitatea "ez da gai izan", pandemiari eusteko "auzitegiek onartuko dituzten neurriak ezartzeko", Kataluniako Justizia Auzitegi Nagusiak berriro ere ukatu egin baitu hiri handietarako proposatutako etxeratze agindua. "Seriotasun falta nabarmena dago Kataluniako Gobernuaren proposamenetan ", esan zuen Carrizosak.\nEstatuarekin negoziatzeko estrategiak tirabira berriak sortu ditu azken hilabeteotan kataluniar Exekutiboko bi kideen artean\nSekretu ofizialen Legean “kortserik” ez ezartzeko eskatu du Foro Sozialak.\nArte modernoari ateak irekita.


X-Flow: Webgune eleanitz batean itzulpenak eta zuzenketak kudeatzeko workflow bat — Eibar.ORG | Eibarko peoria\nHemen zaude: Hasiera / Blogak / Ingelesen hilerria / X-Flow: Webgune eleanitz batean itzulpenak eta zuzenketak kudeatzeko workflow bat\nX-Flow: Webgune eleanitz batean itzulpenak eta zuzenketak kudeatzeko workflow bat\nLuistxo Fernandez 2004/05/28 08:45\nHonako proiektu hau EIZIE eta IZO (Itzultzaileen Zerbitzu Ofiziala, HAEE-IVAP-en barnekoa) erakundeek antolatutako Zuzenketen gaineko jardunaldietan aurkeztu genuen 2004ko maiatzaren 7an. Presentazio grafikoa aurkeztu genuen orduan, eta hemen dago hori. Honako Senez aldizkarirako EIZIEk eskatu digun testua da.\nLuistxo Fernandez – CodeSyntax: Interneterako softwarea eta estrategia\nFernando Quintana – DELI (Deustuko Unibertsitatea): www.deli.deusto.es\nZuzenketen gaineko jardunaldiak - EIZIE / IZO (HAEE) - Donostia 2004.05.07 1. Sarrera\nDELI ikerketa taldearen eta CodeSyntax enpresaren artean egindako ikerketa + garapen proiektu baten emaitza da X-Flow.\nDELI Deustuko Unibertsitateko ingeniari, hizkuntzalari eta informatikarien taldea da. Bilbon daude, ESIDE fakultatean, eta hizkuntzen teknologian lan egiten dute aspalditik. Taldeko idazkaria, Joseba Abaitua, bereziki, itzulpengintzako teknologietan lan asko egindakoa da.\nCodeSyntax, berriz, 2000. urtean sortutako enpresa da. Eibarren dago kokatua, eta hiru ekintzaileren artean sortutako sozietate pribatua da. Interneterako softwarea egiten dago berezitua, sarerako aplikazioak, webguneak, komunikazio proiektuak, eduki kudeaketa, aholkularitza... Internetekin zerikusia duten hainbat alorretan egiten du lan.\nHizkuntzarentzako teknologiak ere lantzen ditu CodeSyntax-ek: lokalizazioa eta internazionalizazioa, eta itzulpengintzarako laguntza tresnak.\n2. Itzulpengintzarako teknologia\nAzken alor honetan, zenbait proiektu burutu ditugu: dokumentazio elebiduna kudeatzeko sistemak ezarri ditugu, besteak beste Deustuko Unibertsitatean (TEI formatu berezira egokitua, Sare-Bi izeneko tresna), eta Bizkaiko Foru Aldundian (Doc eta PDF formatuko dokumentuekin, IEB deritzo tresna honi). Bestalde, Tumatxa izeneko tresna garatu dugu.\nTumatxa, itzulpen memorien web bidezko kudeaketarako egokitutako tresna da. Tumatxak itzultzailearen lana erraztea du helburu. Gaur egun, piskanaka-piskanaka, itzulpen-memoriak eta memoria horiek sortzeko eta kudeatzeko programak hedatzen ari dira bai profesionalen artean eta baita erakundeetan ere. Baina memoria horiek lan talde zabal baten kide guztien eskura jartzeko aukerak mugatuak eta urriak dira. Hain zuzen ere, oztopo horiek gainditzeko balio du Tumatxak, izan ere, talde-lanean memoriak, terminologia eta itzulpenak elkartrukatzeko modu oso eraginkorra eskaintzen baitu. Gainera, lan-taldean elkarlanean jardun behar duten itzultzaileei, programa espefizikorik izan gabe ere, itzulpen-memoriak kontsultatzeko modua ematen die eta baita terminologiari dagozkion bilaketak, behar ahala, online egiteko aukera ere.\nBesteak beste, ondorengo aukerak eskaintzen ditu Tumatxak:\nItzulpen zerbitzuak bere bezeroekin\nItzulpen enpresa batek bezero bakoitzari egin dizkion itzulpenen memoria esku-eskura edukitzeko aukera eskain diezaioke Tumatxaren bidez. Honela, bezeroak itzulpen enpresarekin kontratatu eta ordaindu dituen itzulpen guztiak toki jakin batean gordeta izango ditu nahi duenean deskargatzeko edo bat-bateko kontsultak egiteko, www.translationcompany.com/private/customer1 bezalako helbide batean.\nItzulpen enpresa bat lana banatzen\nItzulpen enpresak eginkizun jakin batzuetarako kanpoko itzultzaileengana jo dezake. Denek oinarri berberaren gainean lan egin dezaten, terminologia berarekin, esate baterako, memoria bilduma pribatua ezarriko da, hala nola www.translationcompany.com/private/project2004_0012 eta bertatik jasoko dute materiala azpikontratatuek. Bakoitzak bere partea osatu ahala, bilduma hazi egingo da halaber. Kasu honetan, eta baita aurrekoan ere, sistema geure beharretara egokitu daiteke erabat, esate baterako, itzultzaileei memoriak deskargatzen ez uzteko, eta bai, ordea, kontsultak egin ahal izateko.\nItzulpen memoriaren banku publikoa\nHerri-erakundeek, bereziki Euskal Herrian, memoria ugari sortzen dute dokumentazio ofiziala itzultzean. Itzulitako dokumentuak publikoak baldin badira, haien itzulpenak eta memoriak ere hala izan daitezke, izan ere, herritarrek zergen bidez ordaindu baitituzte. Banku edo bilduma publiko batek, gainera, beste erakunde batzuei ere laguntza handia eman diezaieke itzulpen-lanak errazago egiteko edo terminologia bateratzeko.\nSoftware libreko proiektuak\nSoftware libreko komunitateetan, itzulpen ekimenetan Gettext metodologia jarraitzen bada, sortutako .po fitxategiak bilduma batean elkar daitezke. Denak batera pilatu, eta fitxategi batean jaitsiz gero, KBabel-ekin lan egiteko memoria txukuna izango du eskura komunitateak. Era berean, bilduma online kontsulta daitekeen glosario erabilgarri bat bihurtzen da.\nMemoriak intranet batean\nErakunde handi batean, itzultzaile zenbait aritu daiteke lanean, bulego desberdinetan. Kasu horietan, ez da erraza, lizentziengatik eta arazo teknikoengatik, itzulpen-memoriako programak sarean lan egiteko konfiguratzea. Baina Tumatxa intranetean instalatuz gero, itzultzaileek elkartrukerako tresna egokia izango dute.\nItzulpen departamentuei egindako galderak\nErakunde elebidun edo eleaniztunetan, itzulpen arduradunek jasotzen dituzten eskabide gehientsuenak ez dira dokumentu zehatzak itzultzeko izaten, zalantza edo galdera jakin bat argitzeko baizik. Tumatxa instalatuz gero, bulegoan lan egiten duten langile guztiek itzulpen departamentuak egindako itzulpenak esku-eskura izango dituzte intranetean, eta bulegoko langile bakoitzak bere pantailatik zuzen-zuzenean sortzen zaizkion zalantza askoren erantzunak aurkituko ditu bere kasa. Lan antolaketa honek itzulpen sailari beste lan batzuetarako denbora gehiago emango dio.\nWebgune bat dugu irekia, Tumatxa.com eta bi demo ditugu han ikusgai.\n3. Eleaniztasuna eta itzulpena webgintzan\nItzulpen munduarekin izandako harreman horrez gain, webgintzan ere lan egin dudgu dexente. Eta webgune eleanitzak egiten, bereziki. Langintza horretatik ere, itzulpen beharren beste ikuspegi bat ezagutu dugu.\nWebgintzan, Interneteko aplikazioen diseinuan, lan egiteko modu zehatz bat dugu markatua. Batetik Programazioa, Diseinua eta Edukia bereizturik daude gure produktuetan, behar duen bezala. Bestetik, erabilgarritasunari, estandarrak betetzeari garrantzia ematen diogu, eta uste dugu, esperientziak erakusten digun heinean, diseinu erakargarriarekin bateragarri dela. Tresna horiek, gainera, eduki kudeaketa errazerako prestatzen ditugu, bezeroaren esku egon dadin edukiaren kudeaketa hori.\nHori guztia, ingurune eleanitz batean, Euskal Herrian lan eginez, hemengo eragileen webgintza proiektuentzat, hauek ere eleanitz direlarik gehien-gehienetan.\nEleaniztasuna webgintzan, injinerutza konplexua da. CodeSyntax-ek software librearen munduko aportazio interesgarri batzuk darabilzki erronka horri aurre egiteko: Zope web aplikazioen zerbitzaria, eta haren barruan garatu den Localizer produktua. Horrez gain, software libreko munduko internazionalizazio metodologia estandarra darabilgu: GNU Gettext delakoa.\nOinarri horien gainean, egin daiteke webgune eleanitzek, tresna egokiekin hornitu aplikazioa. Adibidez:\nInterfazeko mezuen katalogo bateratuak. Glosario automatizatu moduko batzuk dira horiek, aldagaiekin jokatzeko gauza direnak. Alegia, glosario batean, esaldi edo berba bakanak izaten dira, baina produktu informatiko batekin aldagaiak agertzen dira, eta horrek sintaxia bihurritzera behartzen zaitu. Esate baterako, Se han hallado %i resultados en la carpeta %A... Aldagaiak eta berbak ordenez eta kokapenez aldatzeko modua egon behar du hori beste hizkuntza batean jartzeko, esate baterako euskaratzeko.\nLogikaren kudeaketa ere kontuan hartu behar da, eta horretarako ere hornituak daude tresna hauek. Data formatuen egokitzapena da adibide bat, zifratan ematekotan guztiz alderantzizkoa baita estandarra gaztelaniaz eta euskaraz, dakigun bezala. Logika bereiziaren beste adibide bat, bilaketetarako algoritmo desberdinen erabilpena da: euskarazko bilaketa batean, terminoa deklinabidea igarriko dion algoritmo batetik igarotzen da, baina ez gaztelerazko bilaketa batean. Hizkuntzaren logika, beraz, kasu batzuetan agerikoa zaio erabiltzaileari (data formatuak ikusi eta irakurri egingo ditu), eta beste batzuetan ez: bilaketa operazioan, lehiatila berbak idatzi, berdin egingo du gazteleraz eta euskaraz, baina erabiltzalek ez dakiela, azpian logika desberdina aplikatzen da.\nKontuan hartzeko beste detaile bat, hizkuntza lehenespen eta hautespenarena da. Lehen orrian zein hizkuntzarekin egingo du topo bisitariak? Orri jakin batean dabilela, aldatzeko aukera izango du eta eduki horixe bera aurkituko du beste hizkuntzan? Modu desberdinetan komeni daiteke detaile hauek doitzea, bezeroaren beharren arabera.\nHorrekin, guztiarekin, egin daitezke webgune eleanitz txukunak. Adibidez, e-administrazioarentzako gidaliburuek agintzen dituztenak bezalakoak. Jakina, beste nonbaiteko gidaliburuek, hemengo administrazioek ez baitute irizpiderik Interneteko komunikaziorako, are gutxiago komunikazio eleanitzerako.\nBeste toki batzuetan azkarrago dabiltza. Erresuma Batuko e-administrazioarentzako gidaliburua aipatzeko modukoa da. Galesa, ingelesaren pare jartzen du. Eta Londresko administrazioaz ari gara, ez Galesko Asanbleaz. Gidaliburuan eskatzen diren detaileen artean daude, haiek gune elebidunentzat giltzarritzat jotzen dituzten hiru puntu:\nDomeinu bikoitzak, cymru.gov.uk / wales.gov.uk biak dira Galesko Asanblearen loturak.\nEduki bera, batean eta bestean\nHizkuntza aldaketa, orri bakoitzean\n4. Eduki eleanitzaren kudeaketa (itzulpena, zuzenketa)\nHori egiteko koxka aurreko guztia da eta, bereziki: eduki eleanitzaren kudeaketa. Eta esparru horretan, garapen propioa darabil CodeSyntax-ek, DonEdukia izenekoa.\nDonostiako Edukia da DonEdukia, objektu karpetati bat (folderish, Jose Luis Agotek itzuli bezala), eta Donostiako bezero batentzat sortu genuen arren, hainbat proiektutan eduki eleanitzeko webgunea kudeatzeko oso baliagarria suertatu da. EIZIE elkartearen Eizie.org gunea ere, lau hizkuntzatan, DonEdukietan oinarritzen da hein handi batean.\nDonEdukiaren ezaugarri nagusia da edukia paraleloan dagoela. 1. irudiak erakusten duen bezala, webguneko atal jakin batek duen izenburua lau hizkuntzatan toki berean editatzen ahal da. Irudi horretatik klik bat harantzago, edukia ageruko zen, hura ere lau alor editagarritan. Ondoren, adibidez, web mapa ikusten ari garelarik, hartan hizkuntza aldatzen badugu, batean agertuko zaigu euskarazko alorrean dagoen titulua, EIZIE elkartea eta bestean 'L'Association' frantsesez ikuskatzen badugu.\nEredu honek ez du itzulpen edo zuzenketa prozesuaren gaineko kontrolik. EIZIEk izena aldatuko balu eta Fundazio bihurtuko balitz, webguneko atal horren editoreak Fundazioa jarriko luke euskarazko alorrean, baina frantsesez eta ingelesez zer egin? Hizkuntza horiek ezagutzen baditu (eta EIZIEn ez da falta jenderik, jakina) Foundation jarri ahal izango du, edo, ezin badu ordain zuzenik eman unean-unean, kontzientzian kargua geratuko zaio, itzultzaileren batengana jo eta ordaina aurkitu behar duela.\nProzesu hori, ordea, automatizatu nahi dugu. Editoreak dokumentuaren hizkuntza orijinalean aldaketa edo berrikuntza sartzen duenean (EIZIE elkartea --> EIZIE fundazioa bihurtu, adibidez), abisua jaso dezala itzultzaile batek, frantsesezko ordaina eman behar duela. Itzultzaileak, web bidez emango du ordain hori. Ondoren, beste abisu bat zuzentzaile batek gainbegiratua edo zuzenketa egiteko. Ondoren, again, beste abisu bat webmasterrari lana egina dagoela esanez, eta beste gainbegiratu batekin eduki berrikuntza sarean publiko egiteko... Prozesu hori, lanen katea, workflow bat da.\nHonek hari enkargua, hark egin, eta beste batek ikusi, eta listo. Erraza dirudi, baina workflow honen atzean dagoen lan fluxua oso konplexua da. Ikus, adibide gisa, 2. irudian, lan hau egiteko burututako eskemetariko baten zati bat.\nWebguneko objektuek (alor eleanitzak dituzten dokumentuak) status edo egoera desberdin ugaritan egon daitezke, itzultzaile edo zuzentzaile edo editore bakoitzak eginkizun desberdinak izan ditzake (gerorako utzi, orain aldatu, abisua pasa), eta egoera eta eginkizun bakoitzaren ondoriox fluxuak hartzen duen bidea ere (abisua honi, hari, besteari, eta abisuarekin batera material hau edo bestea pasatu itzulpenerako...) konplikatu egiten da.\n5. Itzulpenaren lan-fluxu edo workflow-a: X-Flow\nFluxu konplexu horri erantzuteko, beraz, DonEdukia objektuaren belaunaldi berria edo bertsio hobetua diseinatu dugu, eta BilEdukia, Bilboko Edukia, jarri diogu izena, hobekuntza nabarmenen adierazgarri argia delakoan. Izatez, dena den, BilEdukia X-Flow proiektuaren barruan dagoen aplikazio edo dokumentu era jakin bat da. Proiektu osoari X-Flow deritzo.\nBilEdukian, beraz, alor eleanitzak daude objektu-dokumentu baten bakoitzean, baina haietan edukia itzultzeko (edo zuzentzeko, edo ikuskatze editorialerako) bidaltzeko funtzionalitate gehigarriak daude (3. irudia). Era berean, itzultzaile jakin batek, abisu automatizatu bat jasotzen du, eta edizio pantaila berezitu batzuetarako sarbidea lortzen du, non testu orijinala ezin duen ikutu, baina bai, ordea, berari editatzea-itzultzea dagokion atala (4. edukia). Horiez gain, bertsioen kontrolerako aukerak ere badaude.\nAukera horiek workflow batean integratuta daude, eta horrez gain, benetako workflow baten ezaugarri oinarrizkoena betetzen du: Nagusiak nahi duenean, tranpa egin, eta urrats guztien gainetik igaro.\nLaburbilduz X-Flow izendatu dugun workflow eredu honek honako urrats tekniko-editorial nagusiak kontuan hartzen ditu:\nEduki orijinala gehitzen da / eraldatzen da BilEdukian eta editoreak aginduak programatzen ditu. Hau itzultzera, zuzentzera, editoreak berrikustera...\nEginkizun zerrenda batean, zuzentzaile-itzultzaileek egitekoak ikusten dituzte: klikatu eta egin.\nBertsioen kontrolerako interfazea\nKontrol editoriala, aldi berean\nTresnaren ezaugarri nagusia, bestalde, web bidez lan egiteko prest dagoela da, Intranet zein web zabaleko inguruenean. Eredu hori, webguneen egiturari eta web orrien testu aldakorrari dago egokitua batik bat. Adibide batekin ilustratzeagatik: Erlezaintza Sailaren eginkizunen dekretua, behin argitaratzen da; baina Erlezaintza Sailaren webguneko aurkezpena, "hau eta hau egiten dugu", hilabetero aldatzen da. Itzulpen lan jarraia eskatzen du webgintzak, eta bertsioen kontrol zorrotza, dokumentuak ez direlako hiltzen argitaratzen direnean, berregokitzapenetara irekitzen baitira une horretatik. Dokumentu orijinalen sorkuntza ez da sekula amaitzen, eta haien zuzenketa eta itzulpena ere etengabea (izango) da.\nEzaugarri horrek, itzulpenak egiteko modua ere aldatuko du, administrazioa e-administrazio bihurtzen den heinean. Beharbada gaur egun itzulpen zerbitzu ofizialetan itzulpenak egiteko lan mekanika partikularrari baino, etorkizuneko mekanikari hobeto lotzen zaio workflow honen eredua.\nNolanahi ere, web-tresna izan arren, uste dugu X-Flowk balio duela ez bakarrik web-testuak editatzeko, baizik eta izaera aldakorra duten testuen itzulpenerako ere balio dezake: web tresna bat erabiliz, beste jomuga bat duten testuak itzultzeko tresna gisa, azken oinarri fisikoa papera izan daitekeelarik ere.\nGainera, X-Flow eta BilEdukiak ez dira prozesu elebidun eta norabide bakarrekoetara mugatzen. Garapen zehatz bat ezarririk, ez da zertan beti es>eu erako itzulpenetarako izango. Hizkuntza gehiago ere sartzen ahal dira, bi sartzen diren erraztasun berarekin, eta itzulpen, zuzenketa eta gainerako aginduak, hizkuntza horien artean nahi diren sorburu-xede pareak eginez bideratu daitezke.\nNolanahi ere, ikerketa eta garapen proiektu bat da, eta produktu osoa izan arte falta zaizkio gauzak. Esate baterako:\nBaimenen araberako ikuskatzeak / agindu bideratzeak. eu-en lantzen duen X itzultzaileak, bere zereginen berri daki, eta kitto.\nAbisu automatikoak e-postaz\nBertsio pare onartuen gainean, alineazio automatikoa, eta memoria sorkuntza (aginduekin batera bidaltzeko modukoa)\nBerba kontaketa, aurrekontu kalkuluak\nOro har, pantaila anitzen ugaritasun eta konplexutasuna sinpletu behar da, erabilgarriagoa izan dadin tresna.\nBaina iritsi den puntura iritsira ere, I+G proiektu gisa, argitaratua dago X-Flow. Libreki erabil daiteke. Software lubrea da, horrek dituen abantailekin. Nolanahi ere, falta zaizkionak eta test sakonagoak egiteko, prest gaude Deustuko Unibertsitatea eta CodeSyntax garapen esperimentalekin saiatzeko han edo hemen, itzulpenen lan-fluxua antolatu nahi duen euskal erakunderen batekin.\nX-Flow-ren berri eta garatutakoa jaisteko


Software librearen aukerak industriarako - Euskadi+innova\nSoftware librearen aukerak industriarako\nSoftware librea eraginkorra da. Software librea kalitatezko aukera garbia da, sektore desberdinetako industriaren beharrak asetzen baititu. Programa libre askoren kalitatea eztabaida ezina da, eta garbi frogatuta dago behar-mota guztietara eta egoera jakinetara egokitzeko gaitasun ezin hobea duela. Software librearen eraginkortasuna egiaztatuta dago, eta are sendoagoa da sistemen elkarreragintasuna sustatzen duelako (eta, beraz, sistemen jasangarritasuna).\nSoftware librea balioaniztuna da. Egoera askotako behar informatikoak oso ongi asetzen dituzten irtenbide libre ugari dago, eta egoera horiek geroz eta gehiago dira, aplikazio gehiago eta helduagoak kaleratzen ari diren heinean.\nSoftware libreak berrikuntza teknologikoa sustatzen du. Bere izaerarengatik, software librea gai da barreiatuta dagoen talentua eraginkortasunez elkartzeko eta esparru ugaritako berrikuntzak integratzeko; hala, garatuta dagoena berrerabiltzea bultzatzen da eta berrikuntzari jartzen zaizkion oztopoak gainditzen dira.\nSoftware librea errentagarria da. Software libreak lehiakortasuna sustatzen du eta merkatu lehiakorra sortzen du. Horrek garapenaren, integrazioaren eta mantentze-lanen kostuak optimizatzea ekartzen du. Software libreak baliabideak berrerabiltzea ekartzen du, eta, hala, gastu erredundanterik ez izaten laguntzen du..\nJardunaldi honen helburua da enpresetan software librea erabiltzea sustatzea, Industria 4.0 kontzeptuaren bidez, 2020rako Fabrikazio Aurreratuko Euskal Estrategiak bultzatutako errealitate industrial berriaren barruan. Horretarako, ESLEko enpresek industriaren esparruan garatu dituzten eta arrakasta izan duten negozio eta teknologia ireki garrantzitsuenak erakutsiko dira.\nJardunaldia bi saio edo lan-mahaitan egingo da, moderatzaile batekin\n1. saioa: Industriako aplikazio praktikoak\nKudeaketa eta mugikortasuna, mantentze-lanak eta instalazioak egiten dituzten enpresetarako (Kernet Internet eta Nuevas Tecnologias SL)\nPLCen mundu industriala IoT-arekin transformatzea (Irontec)\nSoftware librea kontrol-aplikazioetan eta sistema kapsulatuetan (CODESYNTAX - ZERMIK)\nOdoo: Open Source ERP eta CRM, enpresa industrialetarako moduluekin (Digital 5 - Ingeos)\n2. saioa: Kudeaketa Industrial Aurreratuko aplikazioak\nSoftware Librean oinarritutako gaitze-sistemak (ENTELGY)\nIngurune industrialetako ekoizpen-malgutasun eta -segurtasuneko laguntzailea (Innova4B)\nIndustriarako software libreko aplikazioak ezagutu nahi dituzten pertsona eta enpresentzat.


Moto X4 Android Oreo ofizialki jasotzen hasten da | Androidea\nAndroid Oreo Moto X4ra iristen da ofizialki\nAndroid Oreo telefonoetara etortzen jarraitzen du, espero zena baino erritmo txikiagoan egiten duen arren. Goi-mailako gailu gehienek sistema eragilearen bertsio batzuk dituzte dagoeneko. Beraz, apurka-apurka gama ertainaren txanda dator. Kasu honetan, Android Oreo jasotzen lehenetarikoa Moto X4 da. Motorola gailua dagoeneko eguneratzea jasotzen ari da.\nMomentuz Moto X4 jabea duten Estatu Batuetako erabiltzaileak Android Oreo-ren eguneratzea jasotzen hasi dira. Berri onak, beste merkatu segmentuak ere eguneratzen hasiak direla ikusten baitugu.\nAzken irailean markak baieztatu zuen zein telefonoek jasoko zuten Android Oreo-ren eguneratzea. Nola liteke bestela, gailuen zerrendan zegoen Moto X4. Moto Z2 Play ere bai, badirudi eguneratzea jasoko duen hurrengoa dela.\nBeraz, hori ikusten dugu Motorola mugimendu handia izaten ari da zentzu horretan. Oraingoz, jasotzen hasten den lehena Android Oreo zure Moto X4an AEBetako erabiltzaileak dira. Erabiltzaile askok partekatu dituzte irudiak sareetan. Baina momentuz ez da herrialdetik kanpora iritsi.\nBadirudi, beraz, Europan eta munduko beste toki batzuetan oraindik itxaron beharko dugula. Ziur aski, hurrengo astean erabiltzaileengana iristen hasi beharko litzateke. Hala ere, enpresak horri buruz gehiago baieztatzeko itxaron beharko dugu. Baina, oraingoz Moto X4-k dagoeneko Android Oreo jasotzen duen errealitatea da.\nMoto Z2 Play duten erabiltzaileak ere prestatzen has daitezke. Gailuak eguneratzearen proba bertsioa jasotzen hasten denetik. Beraz, aste batzuk ere falta dira eguneratze ofiziala eskuragarri izateko.\nArtikuluaren bide osoa: Androidea » Tutoretzak » Android bertsioak » Android Oreo Moto X4ra iristen da ofizialki\nVernee X: Unboxing eta lehen inpresioak\nVivo X20 Plus-en zehaztapenak, pantailaren azpian hatz-marka sentsorea duen lehen telefonoa